hotchpotch/miracl-hf-unified huggingface dataset:
พระมหาเมธังกร (พรหม พฺรหฺมเทโว)
พระมหาเมธังกร นามเดิม พรหม เกศทับทิม ฉายา พฺรหฺมเทโว อดีตเจ้าอาวาสวัดเมธังกราวาส (วัดน้ำคือ) และอดีตเจ้าคณะจังหวัดแพร่ เป็นพระสงฆ์ที่นำระบบการปกครองคณะสงฆ์ตามพระราชบัญญัติคณะสงฆ์ พ.ศ. 2446 มาเผยแพร่ในจังหวัดแพร่
เจ้าคุณพระมหาเมธังกรนับว่าเป็นพระเถระผู้ทรงคุณสมบัติยิ่งของชาวจังหวัดแพร่ที่ลูกหลานชาวแพร่และชาวล้านนา ทุกคนจะรำลึกถึงความดีของท่านที่ได้กระทำไว้และประพฤติปฏิบัติสืบทอดเจตนารมณ์ของท่าน สืบไป
พระมหาเมธังกร มีนามเดิมว่า พรหม เกศทับทิม เกิดเมื่อวันที่ 19 พฤษภาคม พ.ศ. 2418 ที่บ้านน้ำคือ ตำบลในเวียง อำเภอเมืองแพร่ จังหวัดแพร่ เป็นบุตรคนสุดท้องของนายชัยลังกา และนางเที่ยง เกศทับทิม ต้นตระกูลเกศทับทิม, ประสิทธิกุล, และประสิทธิโศภิน อุปสมบทเป็นพระภิกษุที่วัดน้ำคือ (ปัจจุบันคือวัดเมธังกราวาส) ได้ศึกษาภาษาบาลีกับพระครูพุทธวงศาจารย์ วัดพระบาทมิ่งเมืองวรวิหาร อารามหลวง และได้ไปอบรมการศาสนาและคณะสงฆ์ในสำนักสมเด็จพระวันรัต (เฮง เขมจารี) วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร
ต่อมาได้กลับไปจำพรรษาที่เมืองแพร่ ได้เป็นเจ้าคณะจังหวัดแพร่ ท่านได้ตั้งโรงเรียนบาลีขึ้นที่จังหวัดแพร่ ซึ่งเป็นแห่งแรกในภาคเหนือและได้จัดตั้งโรงเรียนประชาบาลในวัดของท่าน ชื่อ "โรงเรียนประชาบาลวัดน้ำคือ" เมื่อ พ.ศ. 2477 เริ่มต้นด้วยศาลาการเรียนการสอนภายในพื้นที่ของวัด และมอบที่ดิน 1 ไร่ 11 ตารางวา เพื่อสร้างอาคารเรียน ปัจจุบันคือโรงเรียนเมธังกราวาส (เทศรัฐราษฎร์นุกูล,) เป็นเจ้าอาวาสวัดเมธังกราวาส, และเป็นประธานผู้ก่อตั้งวัดพระธาตุช่อแฮอารามหลวง วัดคู่บ้านคู่เมืองประจำจังหวัดแพร่ต่อไป
พระมหาเมธังกร (พรหม พฺรหฺมเทโว) มรณภาพเมื่อวันที่ 25 เมษายน พ.ศ. 2492 ด้วยโรคชรา รวมอายุได้ 74 ปี ได้รับพระราชทานเพลิงศพในวันที่ 3-7 เมษายน พ.ศ. 2494
พระมหาเมธังกรเป็นพระเถระที่มีมารยาทอันดีงามจนเป็นที่โปรดปรานของสมเด็จพระมหาสมณเจ้า กรมพระยาวชิรญาณวโรรส และเป็นที่รักใคร่สนิทสนมของสมเด็จวัดมหาธาตุเมื่อครั้งไปอบรมการพระศาสนาและการปกครองคณะสงฆ์ที่กรุงเทพฯ ใน พ.ศ. 2458 พระมหาเมธังกรเป็นพระเถระผู้ทรงคุณสมบัติอันควรแก่ความเคารพสักการะอย่างสูงแห่ง คณะสงฆ์จังหวัดแพร่และประชาชนชาวแพร่
เซเลีย
เซเลีย (; ; ) เป็นเมืองที่ใหญ่เป็นอันดับสามของประเทศสโลวีเนีย ตั้งอยู่ในภูมิภาคสติเรีย มีพื้นที่ 22.7 ตารางกิโลเมตร มีประชากรทั้งหมด 37,628 คน อยู่ในเขตปกครองของเทศบาลนครเซเลีย ซึ่งครอบคลุมพื้นที่ราว 95 ตารางกิโลเมตร ประชากรราว 48,000 คน
โปรอีโวลูชันซ็อกเกอร์ 2016
โปรอีโวลูชันซ็อกเกอร์ 2016 (; อักษรย่อ: "PES 2016") และรู้จักกันอย่างเป็นทางการในชื่อ เวิลด์ซ็อกเกอร์: วินนิงอีเลฟเวน 2016 () ในประเทศญี่ปุ่น เป็นเกมจำลองฟุตบอลที่ได้รับการพัฒนาโดยพีอีเอส โปรดักชัน และจัดจำหน่ายโดยโคนามิสำหรับระบบไมโครซอฟท์ วินโดวส์, เพลย์สเตชัน 3, เพลย์สเตชัน 4, เอกซ์บอกซ์ 360 และเอกซ์บอกซ์ วัน เกมนี้เป็นภาคที่สิบห้าของซีรีส์"โปรอีโวลูชันซ็อกเกอร์" โดยมีภาพบุคคลบนปกเกมคือเนย์มาร์แห่งสโมสรฟุตบอลบาร์เซโลนา (สวมชุดทีมชาติบราซิล) "โปรอีโวลูชันซ็อกเกอร์ 2016" ยังเป็นการฉลองครบรอบ 20 ปีของพีอีเอส โปรดักชัน สำหรับการทำเกมฟุตบอล โดยชื่อของเกมได้เปลี่ยนจาก "เวิลด์ซ็อกเกอร์: วินนิงอีเลฟเวน" มาเป็น "โปรอีโวลูชันซ็อกเกอร์" ในทวีปเอเชีย (ยกเว้นประเทศญี่ปุ่น) และ "วินนิงอีเลฟเวน" ในประเทศญี่ปุ่นและรวมถึงภาคต่อกันมา
"โปรอีโวลูชันซ็อกเกอร์ 2016" ได้รับการยกย่อง แม้ว่าเกมจะได้รับความเห็นที่หลากหลายและการกระตุกในเวอร์ชันพีซีก็ตาม เว็บไซต์ไอจีเอ็นได้ให้คะแนนเกมนี้ที่ 9.5 เต็ม 10 โดยระบุว่า ""โปรอีโวลูชันซ็อกเกอร์ 2016" อาจจะเป็นเกมฟุตบอลที่ดีที่สุดเท่าที่เคยมีมา" กับผู้วิจารณ์ที่กล่าวต่อไปว่า "ผมไม่สามารถจำถึงความตื่นเต้นอย่างต่อเนื่อง, ความประหลาดใจ และความสุขใจ จากเกมฟุตบอลที่มีอยู่ก่อนหน้าได้เลย" พวกเขายกย่องด้านการเคลื่อนไหว และการตอบสนอง, รูปแบบการเล่นที่มีพลัง แต่ก็วิจารณ์ถึงความไม่สม่ำเสมอ ด้วยความเห็นที่ซ้ำกัน
โรงเรียนพระบางวิทยา
โรงเรียนพระบางวิทยา (; ย่อ: พ.บ / P.B) เป็นโรงเรียนสหศึกษา สังกัดสำนักงานเขตพื้นที่การศึกษามัธยมศึกษา เขต 42 สำนักงานคณะกรรมการศึกษาขั้นพื้นฐาน กระทรวงศึกษาธิการ
โรงเรียนพระบางวิทยา ได้ประกาศตั้งเมื่อ วันที่ 30 มีนาคม 2527 โดยคณะกรรมการจัดตั้งโรงเรียน ประกอบด้วยชาวตลาดหนองเบนได้ร่วมกันบริจาคซื้อที่ดิน 40 ไร่ 2 งาน 65 ตารางวา มอบให้กรมสามัญศึกษา จัดตั้งโรงเรียนระดับมัธยมศึกษาสำหรับเปิดรับนักเรียนในตำบลใกล้เคียง
โรงเรียนพระบางวิทยาจัดการเรียนการสอนตั้งแต่ระดับมัธยมศึกษาตอนต้นถึง ระดับมัธยมศึกษาตอนปลาย โดยโรงเรียนได้จัดทำหลักสูตรโรงเรียนพระบางวิทยา พุทธศักราช 2553 ตามหลักสูตรแกนกลางการศึกษาขั้นพื้นฐาน พุทธศักราช 2551 เพื่อตอบสนองต่อความต้องการของ ผู้ปกครอง นักเรียน และชุมชน นักเรียนสามารถเลือกเรียนวิชาเลือกและเลือกกิจกรรมชุมนุมเสริมหลักสูตรได้ตามความถนัดและความสามารถของนักเรียน นอกจากนั้นโรงเรียนยังเป็นศูนย์บริการทางการศึกษาของการศึกษานอกโรงเรียนในระดับมัธยมศึกษาตอนต้นและตอนปลาย เพื่อบริการชุมชนที่ขาดโอกาสทางการศึกษาในตำบลนี้
โรงเรียนพระบางวิทยามีสิ่งอำนวยความสะดวกแก่นักเรียนครบถ้วนมีไฟฟ้า โทรศัพท์ โทรสาร เครือข่ายอินเทอร์เน็ตความเร็วสูง ทุกห้องเรียนมีเครื่องคอมพิวเตอร์และเครื่องรับโทรทัศน์ ประจำห้องโดยต่อระบบอินเทอร์เน็ต เพื่อให้ครูและนักเรียนได้ค้นคว้าหาข้อมูลและสามารถนำสื่อการเรียนการสอนทางด้านเทคโนโลยีมาใช้ในการจัดการเรียนการสอนได้ มีห้องปฏิบัติการวิทยาศาสตร์ ห้องปฏิบัติการภาษาต่างประเทศ ห้องปฏิบัติการคอมพิวเตอร์ ห้องสมุดเป็นต้น
ภาพรวมในอนาคตของโรงเรียนพระบางวิทยา คือ มุ่งมั่นที่จะพัฒนาโรงเรียนให้ได้มาตรฐานและนักเรียนต้องมีคุณภาพ มีคุณธรรมนำความรู้ มีสภาพแวดล้อมและแหล่งเรียนรู้ที่เอื้อต่อการเรียนการสอน ในปีการศึกษา 2549 โรงเรียนได้รับการรับรองมาตรฐานรอบ 2 จากการประเมินคุณภาพภายนอกของสำนักงานรับรองมาตรฐานและประเมินคุณภาพการศึกษา (สมศ.) และ ในปีการศึกษา 2554 โรงเรียนได้รับการรับรองมาตรฐานรอบ 3 จากการประเมินคุณภาพภายนอกของสำนักงานรับรองมาตรฐานและประเมินคุณภาพการศึกษา
เทียนส่องสว่างภายใต้มงกุฎที่เปล่งรัศมี มีแถบชื่อโรงเรียนและอักษรย่อ
“แสงเทียนนำทาง ลูกพระบางก้าวหน้า”โรงเรียนได้เปิดทำการสอน 22 ห้องเรียน
ข้อมูล ณ ข้อมูล ณ วันที่ 10 มิถุนายน 2561
วันหยุดในประเทศกินี
นี่คือรายการวันหยุดในประเทศกินี
1 มกราคม - วันขึ้นปีใหม่
5 กุมภาพันธ์ - Mouloud
9 เมษายน - อีสเตอร์วันจันทร์
1 พฤษภาคม - วันแรงงาน
15 สิงหาคม - วันแม่พระรับเกียรติยกขึ้นสวรรค์
19 สิงหาคม - วันอีด
2 ตุลาคม - วันเอกราช
26 ตุลาคม -งานเลี้ยงของการเสียสละ
1 พฤศจิกายน - วันสมโภชนักบุญทั้งหลาย
25 ธันวาคม - คริสต์มาส
1.http://www.worldtravelguide.net/guinea/public-holidays
ไต่ขอบฟ้าท้านรก
ไต่ขอบฟ้าท้านรก () เป็นภาพยนตร์ 3 มิติแนวชีวประวัติ กำกับโดย โรเบิร์ต เซเม็กคิส ซึ่งภาพยนตร์เรื่องนี้สร้างจากเรื่องจริงของ ฟีลีปี เปอตี นักกายกรรมชาวฝรั่งเศสที่เดินไต่ลวดข้ามระหว่างสองตึกของเวิลด์เทรดเซ็นเตอร์ เมื่อวันที่ 7 สิงหาคม ค.ศ. 1974
ลูกซัด (พืช)
ลูกซัด () อยู่ในวงศ์ถั่ว เป็นไม้ล้มลุกอายุปีเดียว รากแก้วขนาดใหญ่ ลำต้นตั้งตรง ใบประกอบ มีหูใบเป็นเยื่อบาง ปลายแหลม ดอกเหมือนดอกถั่ว สีครีมหรือสีเหลืองอ่อน โคนสีม่วง ผลเป็นฝัก รูปกรวย ปลายเป็นจงอยยาว ภายในมีเมล็ด 10 – 20 เมล็ด สีน้ำตาล ต้นและใบของพืชชนิดนี้รับประทานได้ เมล็ดใช้เป็นยา ใช้ลูกซัดต้มน้ำกับเปลือกชะลูด ใช้แช่เสื้อผ้าให้แข็งขึ้นเงา
วอลเลย์บอลสี่เส้า 2014
(เจ้าภาพ)
สนาม: เทียนจิง จีน
อันดับ1 (เจ้าภาพ)
อันดับ2 (ตัวแทนจาก ทวีปเอเชีย)
อันดับ3 (ตัวแทนจาก ทวีปยุโรป)
อันดับ4 (ตัวแทนจาก ทวีปอเมริกา)
ผู้เล่นยอดเยี่ยม:เจิง ชุน เล่ย
ทำแต้มสูงสุด:เจิง ชุน เล่ย
ตบยอดเยี่ยม:อรอุมา สิทธิรักษ์ + เด ลา ครูซ
เซ็ตยอดเยี่ยม:นุศรา ต้อมคำ
บล็อกยอดเยี่ยม:แองเจนนิลิส เดโลเก้
รับลูกยอดเยี่ยม:หยาง ยุน จิน
พุทธชาดก้านแดง
พุทธชาดก้านแดง ( var. "grandiforum") หรือมะลิฝรั่ง เป็นไม้พุ่มรอเลื้อย ดอกหอม ออกดอกตลอดปีเมื่อสกัดด้วยน้ำให้ได้ความเข้มข้น 3.12 – 100 mg/ml สารสกัดจากใบยับยั้งต่อการเจริญเติบโตของหญ้าข้าวนกและโสน
ครามคาย
ครามคาย () เป็นพืชในสกุลคราม มีรากสะสมอาหาร ใบเดี่ยว เรียงสลับ ดอกช่อ กลีบดอกสีแดงอมชมพู ฝักทรงกระบอก เหยียดตรง มีขนหนาแน่น เมล็ดทรงกระบอก พบในพม่า จีน ลาว กัมพูชา และเวียดนาม ในไทยพบทางภาคเหนือ ภาคตะวันออก และภาคตะวันตกเฉียงใต้ หน้า 61
ครามใบเล็ก
ครามใบเล็ก () เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ดอกช่อ กลีบดอกสีชมพูอ่อน ฝักทรงกระบอก เหยียดตรง เมล็ดรูปสี่เหลี่ยมผืนผ้า พบในประเทศศรีลังกา อินเดีย พม่า จีน กัมพูชา ลาว และเวียดนาม ในไทยพบทางภาคเหนือ ภาคตะวันออกเฉียงเหนือ ภาคตะวันออกและภาคตะวันตก
ไทยแลนด์แดนซ์นาว
ไทยแลนด์แดนซ์นาว () เป็นรายการเรียลลิตี้โชว์เกี่ยวกับการประกวดเต้น โดยไม่จำกัดอายุ เพศ จำนวน รวมทั้งรูปแบบของการเต้น
ต้องได้ถูกใจจากกรรมการมากกว่า 2 คน ทีมที่เข้ารอบจะมีคะแนนจากผู้ชมในสตูดิโอ ทีมที่ได้รับ กรีนการ์ด (Green Card) จะเข้ารอบที่ 3 โดยไม่ต้องแข่งรอบ 2 ซึ่งในรอบนี้ผู้ที่มีคะแนนจากผู้ชมในสตูดิโอมากที่สุด 50 ทีมถึงจะผ่านเข้ารอบ 
ในรอบนี้จะต้องหา 24 ทีมเพื่อเข้ารอบที่ 3 ทีมที่เข้ารอบต้องได้ถูกใจจากกรรมการทั้ง 3 คน ลำดับการแสดงจะเรียงตามคะแนนจากผู้ชมในรอบแรก เมื่อได้ครบ 24 ทีมแล้ว ทีมที่ยังไม่ถึงคิวทำการแสดง จะตกรอบทันที 
24 ทีมที่ผ่านเข้ามา จะถูกแบ่งเป็น 4 กลุ่ม กลุ่มละ 6 ทีม ในแต่ละกลุ่มจะมีแค่ 2 ทีมที่ผ่านเข้ารอบ ทีมแรกที่ผ่าน คือ ทีมที่ได้คะแนนจากผู้ชมทางบ้านมากที่สุด ทีมที่สองที่ผ่านคือทีมที่กรรมการทั้งสามคนเลือก 
8 ทีมสุดท้ายต้องแข่งกันเพื่อหาผู้ชนะจากการโหวตของผู้ชมทางบ้าน
สัปดาห์ที่ 6 ออกอากาศเมื่อวันที่ 9 พฤศจิกายน 2556
สัปดาห์ที่ 7 ออกอากาศเมื่อวันที่ 16 พฤศจิกายน 2556
อะพอลโล ครูวส์
ซีซัฟ อูฮา (Sesugh Uhaa; ) เป็นนักมวยปล้ำชาวอเมริกันในนาม อูฮา เนชัน (Uhaa Nation) เริ่มต้นอาชีพของเขาในปี 2009 และได้รับการพัฒนาในปี 2011 เมื่อเขาได้เซ็นสัญญากับสมาคมดราก้อนเกทยูเอสเอ ซึ่งยังทำให้การเดินทางครั้งแรกของเขาไปยังประเทศญี่ปุ่นในสมาคมดราก้อนเกท ในปี 2014 เซ็นสัญญากับWWEในนาม อะพอลโล ครูวส์ (Apollo Crews) เปิดตัวในNXTปี2015 และเปิดตัวค่ายหลักในปี 2016
นภัทร์ อิชยาวณิชย์
นภัทร์ อิชยาวณิชย์ หรือ ครูคีธ เป็นผู้ฝึกสอนหมากล้อมทีมชาติไทย ดำรงตำแหน่งที่ปรึกษาด้านหมากล้อมสถาบันจัดการสาธิตปัญญาภิวัฒน์ และผู้อำนวยการสถาบันหมากล้อมเด็กและเยาวชน ไอคิวอัพ IQ-UP Children Go Academy ได้รับการขนานนามว่าเป็นหนึ่งในครูสอนหมากล้อมเด็กเล็กที่มีชื่อเสียงที่สุดในประเทศไทยในการปั้นเด็กระดับสูงออกมาประดับวงการอย่างต่อเนื่อง โดยปัจจุบันได้สร้างนักกีฬาเยาวชนระดับดั้งมากว่า 40คน (2017) โดยนักกีฬาในสังกัดได้สร้างสรรคผลงานทั้งในระดับประเทศและต่างประเทศมากมายหลายหลายการจนเป็นที่ยอมรับในวงการหมากล้อมไทย ปัจจุบันสอนให้กับโรงเรียนชั้นนำหลายโรงเรียนในกรุงเทพๆ รวมไปจนถึงหลักสูตรหมากล้อมระดับ ป.โท iMBA ของสถาบันจัดการปัญญาภิวัฒน์ และเป็นผู้เขียนหนังสือ"เซียนโกะ กระดานแรกสังเวียนโกะ" ร่วมกับสำนักพิมพ์นานมี และได้รับเลือกให้เป็นวิทยากร สอนหมากล้อมสามเณรรายการสามเณรทรูปลูกปัญญาปี2017
เริ่มเล่นหมากล้อมปี2005 เป็นนักหมากล้อมไทยที่สามารถไต่เต้าไปจนถึงระดับ4ดั้งได้โดยเริ่มเล่นหลังเรียบจบแล้ว ซึ่งถือเป็นเรื่องยากเพราะไม่ได้เริ่มเล่นตั้งแต่เด็ก ซึ่งเป็นที่เชื่อกันในศาสตร์การเรียนหมากล้อมว่าหากได้รับการฝึกฝนตั้งแต่อายุยังน้อยแล้วนั้นจะง่ายกว่ามาก
วันที่ 19 มกราคม พ.ศ. 2556 ในการแข่งขันหมากล้อมไทยแลนด์ 15 ดั้ง โกะลีก 2013 นภัทร์ ซึ่งเป็นตัวแทนทีม "ศิษย์อดัม" บิ๊กโคล่า เป็นฝ่ายชนะบุณยไวทย์ อังสุโวทัย ผู้เป็นตัวแทนจากทีม "มารทมิฬ" ปตท. ซึ่งทีมของนภัทร์เป็นฝ่ายชนะที่ 3 ต่อ 1
เมด อิน ไทยแลนด์ ภาค 2546 สังคายนา
เมด อิน ไทยแลนด์ ภาค 2546 สังคายนา เป็นอัลบั้มพิเศษอีกชุดหนึ่งของวงคาราบาว วางจำหน่ายเมื่อวันที่ 24 ธันวาคม พ.ศ. 2546 โดยนำเพลงในอัลบั้ม เมด อิน ไทยแลนด์ ที่สามารถทำยอดขายได้ถึง 5,000,000 ตลับ ซึ่งเป็นสถิติที่สูงที่สุดในประเทศไทย ทั้ง 10 เพลงมาทำดนตรีใหม่ให้ทันสมัยยิ่งขึ้น จากความตั้งใจของ แอ๊ด - ยืนยง โอภากุล ที่ต้องการทำให้อัลบั้มเมด อิน ไทยแลนด์ มีความสมบูรณ์ที่สุดในทุก ๆ ด้าน เพื่อคงสภาพงานอัลบั้มคลาสสิคที่สุดของคาราบาวให้ยั่งยืนชั่วกาลนาน ด้วยคุณภาพของการบันทึกเสียงในยุคนี้ และคาราบาวยังได้เพิ่มบทเพลงเข้าไปในอัลบั้มนี้อีก 2 เพลง คือ เดือนเพ็ญ และ ทะเลใจ โดย 2 เพลงนี้อยู่ในอัลบั้มเดี่ยวของแอ๊ด - ยืนยง โอภากุล คืออัลบั้มชุด กัมพูชา และอัลบั้มชุด พฤษภา ที่ทำร่วมกับอี๊ด - ยิ่งยง โอภากุล ตามลำดับ
ฟุตซอลทีมชาติอิหร่าน
ฟุตซอลทีมชาติอิหร่าน(,) เป็นทีมฟุตซอลตัวแทนจากประเทศอิหร่านแข่งขันในระดับนานาชาติ ภายใต้การดูแลของสมาพันธ์ฟุตบอลอิหร่าน อิหร่านใด้รับการยอมรับว่าเป็น "ราชาแห่งฟุตซอลเอเชีย" ด้วยผลงานในการคว้าแชมป์รายการฟุตซอลชิงแชมป์เอเชียมากที่สุดถึง 10 สมัย และอยู่ในอันดับ 6 ของโลก เข้าร่วมการแข่งขันฟุตซอลชิงแชมป์โลก 5 ครั้ง ผลงานที่ดีที่สุดคือเข้าถึงรอบรองชนะเลิศและคว้าอันดับ 4 ในปี พ.ศ. 2535
อาลีตาเลีย
อาลีตาเลีย () เป็นสายการบินประจำชาติของประเทศอิตาลี เปิดทำการบินครั้งแรกวันที่ 16 กันยายน 2489 มีฐานการบินหลักอยู่ที่ท่าอากาศยานเลโอนาร์โด ดา วินชี-ฟีอูมีชีโน และฐานการบินรองที่ท่าอากาศยานมิลาโน ลีนาเต และท่าอากาศยานมิลาโนมัลเปนซา
สายการบินอาลีตาเลียให้บริการ 27 ปลายทางภายในประเทศอิตาลีและอีก 75 เส้นทางใน 50 ประเทศทั่วโลก
สายการบินอาลีตาเลียและสายการบินอาลีตาเลียซิตีไลเนอร์ใช้รหัสเที่ยวบินร่วมกับสายการบินต่าง ๆ ดังต่อไปนี้
สายการบินอาลีตาเลียเข้าร่วมกลุ่มพันธมิตรการบินสกายทีมเมื่อปีพ.ศ. 2552
สายการบินอาลีตาเลียบิน 27 ปลายทางภายในประเทศและอีก 75 ปลายทางใน 50 ประเทศ
!ประเทศ
!เมือง
ท่าอากาศยานเซเลีย
ท่าอากาศยานเซเลีย (; "Letališče Levec") เป็นสนามบินในเมืองเซเลีย ประเทศสโลวีเนีย
ปราสาทเซเลีย
ปราสาทเซเลีย () เป็นปราสาทตั้งอยู่ในเมืองเซเลีย ประเทศสโลวีเนีย เป็นปราสาทที่ถูกสร้างขึ้นมาใหม่ และเป็นป้อมปราการที่ใหญ่ที่สุดของประเทศสโลวีเนีย
เดอะมัพเพทส์ (ละครชุดทางโทรทัศน์)
เดอะมัพเพทส์ () เป็นละครชุดทางโทรทัศน์แนวคอเมดีร่วมมือกันระหว่าง เอบีซีสตูดิโอ และ เดอะมัพเพทส์สตูดิโอ สร้างโดย บิล พราดี และ บ็อบ คูเชลล์ ออกอากาศครั้งแรกเมื่อวันที่ 22 กันยายน ค.ศ. 2015 ทางสถานีโทรทัศน์ เอบีซี 
"เดอะมัพเพทส์" ฉายครั้งแรกเมื่อวันที่ 22 กันยายน ค.ศ. 2015 ทางสถานีโทรทัศน์เอบีซี ในสหรัฐอเมริกา ส่วนในประเทศไทยได้มีการลงฉายทางเว็บไซต์ ไอฟลิกซ์ ซึ่งเป็นเว็บให้บริการสตรีมมิงดูผ่านเครือข่ายอินเทอร์เน็ตจากมาเลเซีย
กบเคอร์มิท
กบเคอร์มิท () เป็นมัพเพทที่มีชื่อเสียงมากที่สุด สร้างโดย จิม เฮนสัน ปรากฏตัวครั้งแรกในปี ค.ศ. 1955
เขตซอ (อินช็อน)
เขตซอ (; ฮันกึล: 서구; ฮันจา: 西區) เป็นเขตที่ใหญ่ที่สุดในเมืองอินชอน ประเทศเกาหลีใต้ ปัจจุบันเขตการปกครองมีทั้งหมด 20 แขวง ประชากรในเขตนี้มีทั้งหมด 380,264 คน และมีเนื้อที่รวม 111.2 กม.
สโมสรฟุตบอลไกส์ลีย์
สโมสรฟุตบอลไกส์ลีย์ () คือสโมสรฟุตบอลในประเทศอังกฤษ ตั้งอยู่ที่เขตไกส์ลีย์ เมืองลีดส์ เทศมณฑลเวสต์ยอร์กเชอร์ ปัจจุบันลงแข่งขันในเนชันนัลลีกนอร์ทซึ่งเป็นลีกลำดับ 6 ในระบบฟุตบอลลีกอังกฤษ มีสนามเหย้าคือสนามเนเธอร์มัวร์พาร์ก ซึ่งใช้มาตั้งแต่ก่อตั้งสโมสรในปี ค.ศ. 1909
ไกส์ลีย์ ได้เข้ามาแข่งขันในระดับเนชันนัลลีก จากการคว้าอันดับ 5 ในคอนเฟอเรนซ์นอร์ท ฤดูกาล 2014–2015 ก่อนจะชนะเลิศในการแข่งขันรอบเพลย์ออฟ ทำให้ได้เลื่อนชั้นสู่เนชันนัลลีกเป็นครั้งแรกนับแต่ก่อตั้งสโมสร โดยผลงานที่ดีที่สุดคือการจบฤดูกาลด้วยอันดับ 20 ในเนชันนัลลีก ฤดูกาล 2015–2016
การเสียชีวิตของมาริลิน มอนโร
มาริลิน มอนโร ถูกพบเสียชีวิตในวันที่ 5 สิงหาคม ค.ศ. 1962 ในห้องน้ำในบ้านของเธอที่เบรนต์วูดโดยหมอจิตแพทย์ ดร.ราลฟ์ กรีนสัน เธอสิริอายุได้ 36 ปี สาเหตุการเสียชีวิตคือการใช้สารบาร์บิทูเรตเกินขนาด และวินิจฉัยว่าอาจเป็นการฆ่าตัวตาย
แม้ว่าการสืบสวนทั้งใน ค.ศ. 1962 หรือการทบทวนคดีใน ค.ศ. 1982 ไม่มีครั้งใดที่พบหลักฐานว่าเธอเป็นเหยื่ออาชญากรรม แต่การเสียชีวิตของมอนโรกลายเป็นประเด็นของทฤษฎีสมคบคิดมากมาย หลายทฤษฎีมีส่วนเกี่ยวพันกับประธานาธิบดี จอห์น เอฟ. เคนเนดี และน้องชาย โรเบิร์ต เอฟ. เคนเนดี รวมถึงผู้นำสหภาพแรงงาน จิมมี ฮอฟฟา และผู้นำกลุ่มอาชญากร แซม จีแองกานา นอกจากทฤษฎีที่ว่าเธอถูกฆาตกรรม ยังมีข้อกล่าวหาว่าสาเหตุการเสียชีวิตคือการใช้ยาเกินขนาดโดยไม่ได้ตั้งใจด้วย
คณะเภสัชศาสตร์ มหาวิทยาลัยพายัพ
คณะเภสัชศาสตร์ มหาวิทยาลัยพายัพ เป็นคณะเภสัชศาสตร์ของมหาวิทยาลัยพายัพ เป็นคณะเภสัชศาสตร์คณะที่ 13 ของประเทศไทย และเป็นคณะที่ 3 ของมหาวิทยาลัยเอกชน
คณะเภสัชศาสตร์ มหาวิทยาลัยพายัพ ได้รับการจัดตั้ง เมื่อพ.ศ. 2549 ปัจจุบันสภาเภสัชกรรมรับรองหลักสูตรแบบห้าปี และมี ดร.ภญ.สรัญญา ชวนพงษ์พานิช เป็นคณบดีปัจจุบัน
ปัจจุบัน คณะเภสัชศาสตร์ มหาวิทยาลัยพายัพ จัดการเรียนการสอนหลักสูตรการศึกษาในสาขาวิชา อันได้แก่
ภาวะช็อกทางระบบประสาท
ภาวะช็อกทางระบบประสาท () เป็นภาวะช็อกที่เกิดจากความผิดปกติของระบบประสาทอิสระภายในไขสันหลัง ส่งผลให้ความดันโลหิตต่ำและภาวะหัวใจเต้นช้าร่วมในบางครั้ง โดยความดันโลหิตต่ำเกิดจากแรงต้านภายในหลอดเลือดที่ลดลง ทำให้มีเลือดคั่ง ส่วนภาวะหัวใจเต้นช้าเกิดจากความผิดปกติของเส้นประสาทเวกัส ซึ่งอาจเกิดได้ทั้งจากการขาดออกซิเจนและความผิดปกติในหลอดลม ภาวะช็อกทางระบบประสาทอาจก่อให้เกิดกลุ่มอาการการทำหน้าที่ผิดปกติของหลายอวัยวะและการเสียชีวิตได้หากไม่ได้รับการรักษาที่ถูกต้อง ภาวะช็อกดังกล่าวต่างจากภาวะช็อกทางสันหลัง (spinal shock) ซึ่งไม่เกี่ยวข้องกับระบบไหลเวียนโลหิต
ภาวะช็อกทางระบบประสาทเกิดจากความเสียหายอย่างรุนแรงของระบบประสาทกลาง เช่น สมอง ไขสันหลังส่วนคอและอก ซึ่งอาการบาดเจ็บจะทำให้เกิดการสูญเสียการกระตุ้นจากระบบประสาทซิมพาเทติกในหลอดเลือดอย่างเฉียบพลัน ทำให้หลอดเลือดเกิดการขยายตัว แรงต้านภายในหลอดเลือดส่วนปลายลดลงและความดันโลหิตต่ำลง
พรรคคอมมิวนิสต์เนปาล (สหภาพ)
พรรคคอมมิวนิสต์เนปาล (สหภาพ) (Communist Party of Nepal (United); ภาษาเนปาล:नेपाल कम्यूनिष्ट पार्टी (संयुक्त)) เป็นพรรคการเมืองในเนปาล ก่อตั้งเมื่อ พ.ศ. 2550 ก่อนจะแยกตัวเป็นพรรคคอมมิวนิสต์เนปาล (สหภาพลัทธิมาร์ก) จันทรา เดโอ โจชิเป็นหัวหน้าพรรค ซูนิล มานันชาร์เป็นเลขาธิการทั่วไป ใน พ.ศ. 2551 ส.ส.ที่เป็นรักร่วมเพศคนแรกของเนปาลที่ได้รับเลือกตั้งคือ ซูนิล บาบู ปันต์ เป็นสมาชิกของพรรคนี้
ดอกไม้ลายพาดกลอน
ดอกไม้ลายพาดกลอน เป็นละครโทรทัศน์แนวแอ็กชั่น-โรแมนติก-ดราม่า สร้างจากบทประพันธ์ของ พัลลภ สินธุ์เจริญ บทโทรทัศน์โดย ทองเอก, สิริกร กำกับการแสดงโดย อดุลย์ บุญบุตร ผลิตโดย บริษัท เจ้าจอมพล จำกัด ออกอากาศทางช่องโทรทัศน์ผ่านระบบฟรีทีวีดิจิตอล ช่องเวิร์คพอยท์ ทุกวันเสาร์-อาทิตย์ เวลา 20.00 - 21.00 น. เริ่มตอนแรกวันเสาร์ที่ 3 ตุลาคม พ.ศ. 2558 และครั้งสุดท้ายเป็นตอนอวสานเมื่อวันอาทิตย์ที่ 27 ธันวาคม พ.ศ. 2558
ในละคร ดอกไม้ลายพาดกลอน ได้มีดีวีดีบ็อกเซ็ท โดยส่วนมากจะเป็นละครเรื่องนี้ วันละ 2 ตอน โดยแต่ละตอนจะเป็นรูปแบบที่เกิดขึ้น จำนวนทั้งหมด 26 ตอน โดยจะมีละครดีวีดีบ็อกเซ็ททั้งหมด 5 แผ่น อย่างละ 1 แผ่น เริ่มแต่แผ่น 1 , อยู่ 5 ตอน แผ่น 2 , 5 ตอน แผ่น 3 , 5 ตอน แผ่น 4 , 5 ตอน แผ่น 5 , 6 ตอน
คนค้นผี
คนค้นผี (; จีน: 第一誡; พินอิน: Dì Yī Jiè) ภาพยนตร์แนวสยองขวัญเหนือธรรมชาติสัญชาติฮ่องกง ออกฉายในปี ค.ศ. 2008
จ่าลี นายตำรวจหน้าใหม่ได้รับบาดเจ็บในการยิงต่อสู้กับฆาตกรฆ่าต่อเนื่อง ซึ่งจากสภาพจิตใจที่ไม่มั่นคง ก็ทำให้เขาถูกย้ายไปยังหน่วยพิเศษของกรมตำรวจ โดยเขาได้ถูกจับคู่กับสารวัตรหว่อง ตำรวจชั้นอาวุโสที่ขี้เมาและใกล้ปลดเกษียณ แต่ก่อนเริ่มปฏิบัติหน้าที่ หว่องอธิบายให้กับคู่หูคนใหม่ฟังว่า หน้าที่ของพวกเขาคือการสืบสวนคดีที่ไม่สามารถหาคำอธิบายได้ และกฎข้อที่หนึ่งที่แผนกนี้ยึดถือคือ "ผีไม่มีในโลก"
สำหรับทุกเรื่องที่เกิดขึ้น พวกเขาต้องหาเหตุผลทางหลักวิทยาศาสตร์หรือคำอธิบายที่มีเหตุมีผล แต่เมื่อทั้งสองได้เข้าไปสืบสวนถึงคดีฆ่าตัวตายของวัยรุ่น ซึ่งเป็นการฆ่าตัวตายที่เป็นไปไม่ได้ นอกจากเหยื่อจะถูกอะไรบางอย่างเข้าสิง และเมื่อทั้ง ลี และ หว่อง สืบสวนเข้าไปถึงต้นตอมากเท่าไร พวกเขาก็ยิ่งรู้ว่ามีสิ่งชั่วร้ายกำลังรอพวกเขาอยู่ข้างหน้า "Rule #1" เป็นภาพยนตร์จากการสร้างและกำกับโดย เคลวิน ตง ผู้กำกับฯชาวสิงคโปร์ โดยเป็นการผลิตร่วมกันระหว่างฮ่องกงและสิงคโปร์ ที่มาจากแนวคิดที่ว่า ในชีวิตของตำรวจหากไม่มีเหยื่อที่ช่วยเหลือตัวเองไม่ได้ แต่เหยื่อที่ว่านั้นกลับกลายเป็นตัวตำรวจเสียเอง ซึ่งถึงแม้เขาจะมีปืนเป็นอาวุธ แต่สุดท้ายแล้วก็พบว่าตัวเองหมดสิ้นหนทาง ที่จะต่อกรกับวิญญาณร้ายกระหายเลือด แล้วจะเป็นเช่นไร โดยตำรวจนั้นจะต้องโกหกประชาชนด้วยว่า ผีไม่มีในโลก
ภาพยนตร์ได้ เจิ้ง อี้เจียน ซุปเปอร์สตาร์ของวงการบันเทิงฮ่องกงมารับบท สารวัตรหว่อง นายตำรวจขี้เมาผู้ที่ใกล้ปลดเกษียณ โดยเจิ้ง อี้เจี้ยน ต้องเพิ่มน้ำหนักตัวให้อ้วนขึ้นมาเพื่อรับบทนี้อย่างสมจริงสมจังด้วย
เมื่อออกฉาย ได้รับการตอบรับที่ดีจากทั้งฮ่องกง, สิงคโปร์ และมาเลเซีย โดยได้รับคำวิจารณ์ว่ามีเนื้อหาคล้ายกับซีรีส์แนวสืบสวนสอบสวน "The X-Files" บวกกับความโหดสยองของ "Saw"
จำเลยกามเทพ
จำเลยกามเทพ เป็นละครโทรทัศน์แนว โรแมนติก-คอมเมดี้-ดราม่า ผลิตโดยบริษัท เมกเกอร์ เจ กรุ๊ป จำกัด ผลงานของ จริยา แอนโฟเน่ นำแสดงโดย ชาคริต แย้มนาม, เข็มอัปสร สิริสุขะ จำเลยกามเทพออกอากาศทุกวันจันทร์-วันอังคาร เริ่มออกอากาศวันแรกวันที่ 7 กันยายน–20 ตุลาคม พ.ศ. 2552 ทางสถานีวิทยุโทรทัศน์ไทยทีวีสีช่อง 3 เวลา 20.30 - 22.30 น. บทประพันธ์โดย เด็กทะเล บทโทรทัศน์โดย เบญจวรรณ กำกับการแสดงโดย ศุภฌา ครุฑนาคสาวน้อยวัย 10 ปี เด็กผู้หญิงในหมู่บ้าน หลานสาวสุเมธ
นีร สุวรรณมาศ
นีร สุวรรณมาศ เป็นนักแสดงชาวไทย
นีร สุวรรณมาศ จบการศึกษาระดับมัธยมในแผนการเรียน วิทย์-คณิต ที่ โรงเรียนจิตรลดา ปัจจุบันกำลังศึกษาชั้นปีที่ 4 คณะสถาปัตยกรรมศาสตร์ จุฬาลงกรณ์มหาวิทยาลัย สาขาสถาปัตยกรรมภายใน เข้าวงการจากการประกวด “TARO MC Contest ปี 5” BORN to BANG” ในปี 2556และได้รับการคัดเลือกให้เป็นคฑากรของจุฬาลงกรณ์มหาวิทยาลัยในงานฟุตบอลประเพณีธรรมศาสตร์-จุฬาฯ ครั้งที่ 71
ตาอูร์ มาตัน รูอัก
ตาอูร์ มาตัน รูอัก (เกิด 10 ตุลาคม พ.ศ. 2499) เป็นนักการเมืองชาวติมอร์-เลสเต และเป็นประธานาธิบดีติมอร์-เลสเตตั้งแต่ 20 พฤษภาคม พ.ศ. 2555 ก่อนที่จะเข้าสู่การเมือง เขาเป็นผู้บัญชาการของกองทัพติมอร์-เลสเตจาก พ.ศ. 2545 จนถึง 6 ตุลาคม พ.ศ. 2554
หลังจากพ้นจากราชการทหารในปีพ.ศ. 2554 เขาได้เป็นผู้สมัครอิสระในการเลือกตั้งประธานาธิบดีติมอร์-เลสเต พ.ศ. 2555 และชนะเมื่อเดือนเมษายน พ.ศ. 2555
เขตนัมดง
เขตนัมดง (; ฮันกึล: 남동구; ฮันจา: 南洞區) เป็นเขตในเมืองอินชอน ประเทศเกาหลีใต้ เขตนัมดงเป็นที่ตั้งของสำนักงานตำรวจนครบาลอินช็อน, ศูนย์อุตสาหกรรมนัมดง, โรงพยาบาลคิลและโรงเรียนแพทย์คาชน
ปัจจุบันเขตการปกครองมีทั้งหมด 19 แขวง ประชากรในเขตนี้มีทั้งหมด 503,597 คน และมีเนื้อที่รวม 56.9 กม.
เบสบอลในซีเกมส์
กีฬาเบสบอลในซีเกมส์ ถูกจัดขึ้นเป็นครั้งแรกในปี ค.ศ. 2005 ที่ประเทศฟิลิปปินส์
แม่น้ำคาโนะ
แม่น้ำคาโนะ () เป็นแม่น้ำในจังหวัดชิซูโอกะ ประเทศญี่ปุ่น มีความยาว 46 กิโลเมตร พื้นที่ลุ่มน้ำ 853 ตารางกิโลเมตร มีต้นน้ำเริ่มต้นจากภูเขาอามางิตอนกลางของคาบสมุทรอิซุ ไหลลงสู่อ่าวซูรูงะ บริเวณเมืองนูมาซุ
เทศกาลภาพยนตร์ซิดจัส
เทศกาลภาพยนตร์ซิดจัส () หรือเรียกอีกชื่อหนึ่งว่า เทศกาลภาพยนตร์จินตนิมิตนานาชาติแห่งกาตาลุญญา () เป็นเทศกาลภาพยนตร์เทศกาลหนึ่งในประเทศสเปนและเป็นหนึ่งในเทศกาลภาพยนตร์ที่เป็นที่ยอมรับมากที่สุดของยุโรป โดยเป็นเทศกาลนานาชาติชั้นแนวหน้าของโลกที่เน้นภาพยนตร์จินตนิมิตและภาพยนตร์สยองขวัญ งานจัดขึ้นครั้งแรกในปี พ.ศ. 2510 โดยปกติจะจัดขึ้นทุกปีในช่วงต้นเดือนตุลาคมที่เมืองซิดจัส (Sitges) ซึ่งเป็นเมืองตากอากาศชายฝั่งในแคว้นกาตาลุญญา ห่างจากเมืองบาร์เซโลนาไปทางทิศตะวันตกเฉียงใต้ประมาณ 34 กิโลเมตร
คิโยะชิ ทะนะเบะ
คิโยะชิ ทะนะเบะ (Kiyoshi Tanabe; ภาษาญี่ปุ่น: 田辺 清) นักมวยสากลชาวญี่ปุ่น เกิดเมื่อ 10 ตุลาคม พ.ศ. 2483 ที่เมืองอะโอะโมะริ ประเทศญี่ปุ่น เคยชกมวยสากลสมัตรเล่นได้เหรียญทองแดงในกีฬาโอลิมปิก พ.ศ. 2503 ก่อนจะขึ้นชกมวยสากลอาชีพ สถิติการชก 22 ครั้ง ชนะ 21 (น็อค 5) แพ้ 1
ทะนะเบะเป็นนักมวยสากลสมัครเล่นชาวญี่ปุ่นคนแรกที่ได้เหรียญรางวัลโอลิมปิกใน พ.ศ. 2503 และได้เหรียญทองกีฬาเอเชียนเกมส์ พ.ศ. 2505 ในรุ่นแบนตัมเวท เขาขึ้นชกมวยสากลสมัครเล่นถึง 120 ครั้ง จากนั้น หันมาชกมวยสากลอาชีพ ได้แชมป์ประเทศญี่ปุ่นรุ่นฟลายเวทใน พ.ศ. 2508 และได้ชกกับแชมป์โลกรุ่นฟลายเวท WBA เมื่อเดือนกุมภาพันธ์ พ.ศ. 2510 ชนะน็อค โอราเซียว เอนรีเก อักกาบาโย ยก 6 เขาวางแผนจะชกชิงแชมป์โลกกับอักกาบาโยในเดือนกรกฎาคม ปีเดียวกันนั้น แต่มีปัญหาเกี่ยวกับดวงตา ต้องฝ่าตัด และต้องแขวนนวมไปในที่สุด
ดิงโก สิงห์
ดิงโก สิงห์ (Dingko Singh) เกิดเมื่อ 1 มกราคม พ.ศ. 2522 เป็นนักมวยสากลสมัครเล่นชาวอินเดียที่ได้เหรียญทองกีฬาเอเชียนเกมส์ พ.ศ. 2541 เป็นชาวมณีปุระ เขาได้รับรางวัลปัดมาศรีจากรัฐบาลอินเดียใน พ.ศ. 2556
สิงห์เกิดที่หมู่บ้านในพื้นที่ห่างไกลในรัฐมณีปุระ ต่อมาได้ชกมวยสากลสมัครเล่นจนติดทีมชาติอินเดีย ได้เหรียญทองมวยสากลสมัครเล่นชิงถ้วยพระราชทานคิงส์คัพใน พ.ศ. 2540 และได้รางวัลนักมวยยอดเยี่ยมด้วย ส่วนในกีฬาเอเชียนเกมส์ ในรอบรองชนะเลิศ สิงห์เป็นฝ่ายชนะสนธยา วงษ์ประเทศจากไทยอย่างพลิกความคาดหมาย และเกิดการประท้วงจากฝ่ายไทย แต่สิงห์ก็ได้ขึ่นชกในรอบชิงชนะเลิศ และเป็นฝ่ายชนะ ตีมูร์ ตุลยากอฟ จากอุซเบกิสถาน ได้เหรียญทองในที่สุด สิงห์ไม่ได้ขึ้นชกมวยสากลอาชีพ แต่หันไปรับราชการในกองทัพเรืออินเดียแทน และเป็นผู้ฝึกสอนมวยสากลให้กองทัพด้วย
ฮะรุนะ โองะตะ
ฮะรุนะ โอะงะตะ (; เกิด 15 กุมภาพันธ์ พ.ศ. 2542 —) เป็นนักร้องหญิงชาวญี่ปุ่นสังกัดค่าย"เฮลโล! โปรเจกต์"
เธอคืออดีตสมาชิกรุ่นที่สิบสองแห่งกลุ่มนักร้องหญิงเจ-ป็อป "มอร์นิง มุซุเมะ"
ฮะรุนะ โอะงะตะเข้าไปเป็นสมาชิกรุ่นที่สิบสองแห่งกลุ่มนักร้องหญิงเจ-ป็อป มอร์นิง มุซุเมะในวันที่ 30 กันยายน พ.ศ. 2557 โดยสีประจำตัวคือสีฟ้าน้ำทะเล
ในวันที่ 24 มีนาคม พ.ศ. 2561 ฮะรุนะ โอะงะตะได้ประกาศจะจบการศึกษาจากมอร์นิง มุซุเมะและเฮลโล! โปรเจกต์ในช่วงฤดูใบไม้ผลิโดยเธอให้เหตุผลว่าเธอต้องการที่จะทุ่มเทในการเรียน
ฮะรุนะ โอะงะตะจบการศึกษาจากมอร์นิง มุซุเมะและเฮลโล! โปรเจกต์ในวันที่ 20 มิถุนายน พ.ศ. 2561 ระยะเวลาในการเป็นสมาชิกวงมอร์นิง มุซุเมะรวมทั้งสิ้น3ปี, 8เดือน, 21วัน
มีเกอริง
มีเกอริง () หรือ หมี่แห้งมากัซซาร์ เป็นอาหารอินโดนีเซียชนิดหนึ่ง มีลักษณะคล้ายอาหารจีน ทำจากบะหมี่เสิร์ฟกับน้ำข้น ๆ อย่างน้ำก๋วยเตี๋ยวราดหน้า ใส่ไก่หั่นบาง กุ้ง เห็ด ตับ และหมึก อาหารนี้เป็นที่นิยมในหมู่ชาวอินโดนีเซียเชื้อสายจีน เป็นอาหารจำพวกเส้นหมี่ที่มีชื่อเสียงในมากัซซาร์เช่นเดียวกับโจโตมากัซซาร์และกนโร
ภาษาเขมรตะวันตก
ภาษาเขมรตะวันตก หรือ ภาษาเขมรถิ่นจันทบุรี เป็นภาษาถิ่นหนึ่งของภาษาเขมร ใช้พูดในประชากรผู้มีเชื้อสายเขมรที่อาศัยอยู่บริเวณทิวเขาบรรทัดนับแต่ชายแดนกัมพูชาด้านตะวันตกจนถึงภาคตะวันออกของประเทศไทยโดยเฉพาะในจังหวัดจันทบุรีซึ่งมีชุมชนเชื้อสายเขมรตั้งถิ่นฐานใกล้แนวชายแดน กลุ่มชนเขมรในจันทบุรีได้อพยพมาจากจังหวัดพระตะบองและไพลิน เข้าอาศัยในบริเวณดังกล่าวก่อนการปักปันเขตแดนกับฝรั่งเศสเมื่อปี พ.ศ. 2449 และรับสัญชาติไทยตั้งแต่ปี พ.ศ. 2452 เป็นต้นมา
ภาษาเขมรตะวันตกมีความแตกต่างจากสำเนียงอื่น ด้วยยังรักษาการเปรียบต่างระหว่างเสียงพูดปรกติ (modal voice) กับเสียงพูดลมแทรก (breathy voice) ซึ่งสูญไปแล้วในภาษาเขมรสำเนียงอื่น นักภาษาศาสตร์สันนิษฐานกันว่าเคยมีปรากฏการณ์จัดตั้งหน่วยเสียงพูดลมแทรกขึ้นในภาษาเช่นว่านี้ในขั้นตอนการเปลี่ยนแปลงทางเสียงของภาษาเขมร
ทั้งนี้ในจังหวัดจันทบุรีมีชุมชนที่มีเชื้อสายเขมรในตำบลเทพนิมิต ตำบลหนองตาคง และตำบลคลองใหญ่ในอำเภอโป่งน้ำร้อน และมีชุมชนที่ตำบลทรายขาวในอำเภอสอยดาว โดยกลุ่มวัยที่ใช้ภาษาได้ดีคืออายุ 35 ปีขึ้นไป แต่ในวัยปัจจุบันกลุ่มวัยเด็กและวัยรุ่นเริ่มไม่เห็นความสำคัญและสื่อสารได้น้อยลงกว่าคนรุ่นก่อน
สถานีคเยยัง
สถานีคเยยัง () เป็นสถานีรถไฟ ในเส้นทางรถไฟใต้ดินอินช็อน สาย 1 และเออาร์อีเอ็กซ์ บริเวณเขตคเยยัง อินช็อน สถานีรถไฟใต้ดินสายอินช็อนและเออาร์อีเอ็กซ์ เปิดให้ใช้บริการเมื่อวันที่ 23 มีนาคม พ.ศ. 2550
สถานีเขตธุรกิจระหว่างประเทศ
สถานีเขตธุรกิจระหว่างประเทศ () เป็นสถานีรถไฟใต้ดินอินช็อน สาย 1 ตั้งอยู่ในเขตธุรกิจระหว่างประเทศซงโด
มหาวิทยาลัยบริติช (ประเทศไทย)
มหาวิทยาลัยบริติช (ประเทศไทย) () เป็นสถาบันอุดมศึกษาเอกชนในจังหวัดพิษณุโลก จัดตั้งโดยบริษัทแองโกล-ยูโร ซินดิเคท จำกัด ได้รับอนุญาตจากทบวงมหาวิทยาลัยให้จัดตั้งเมื่อวันที่ 29 เมษายน พ.ศ. 2539 โดยมีนายบุญชู ตรีทอง รัฐมนตรีว่าการทบวงมหาวิทยาลัยเป็นผู้อนุญาต ปัจจุบันมหาวิทยาลัยบริติชยุติกิจการแล้ว
อ็อกกี้กับแก๊งแมลงสาบ
อ็อกกี้กับแก๊งแมลงสาบ ( ) เป็นการ์ตูนแนวคอมเมดี้ซีรีส์ ของประเทศฝรั่งเศส ผลิตโดยซีลัม และ กาอูมอท์ ฟิลม์ คอมพานี
สำหรับในประเทศไทยได้ออกอากาศ ทางช่อง Boomerang , Cartoon Network , Disney Channel , Nickelodeon , และ True4U ส่วนลิขสิทธิ์การจัดจำหน่ายโดยบริษัท United Home Entertainment ในรูปแบบ CVD และ DVD จนครบ 4 ซีซั่น ในชื่อ อ็อกกี้ เหมียวซ่ากับแมลงแสบ
แมวเจ้าของบ้านตัวเอกของเรื่อง ตัวสีฟ้า ตาสีเขียว เป็นคู่ปรับของ โจอี้ ดีดี้ และ มาร์กี้
เป็นหัวหน้าของแก๊งแมลงสาบ เป็นพี่ใหญ่สุดของในแก๊ง ตัวสีชมพู หัวสีม่วง ตาขวาสีขมพู ตาซ้ายสีเหลือง และเป็นตัวที่เตี่ยที่สุดในแก๊ง เขามักจะชอบวางแผนสร้างความรำคาญให้แก่ อ๊อกกี้ อยู่เสมอและด้วยนิสัย จอมบ่งการและขี้โกงของเขา ทำให้ เขามักชนะอ๊อกกี้ ด้วยแผนการร้าย ๆ ของเขาเสมอ
รองหัวหน้าแก๊งแมลงสาบ ตัวสีเทา หัวสีเขียว ตาสีชมพู และเป็นตัวที่สูงที่สุดในแก๊ง เขามักจะมีนิสัย ค่อนข้างเจ้าชู้ และ มีเล่ห์กลเสมอ
น้องเล็กสุดของแก๊ง ตัวสีน้ำเงิน หัวสีส้ม ตาสีเขียว และมีรูปร่างค่อนข้างอ้วน เขามักจะมีนิสัยค่อนข้างตะกละ ทำให้บ้านเต็มไปด้วยความสกปรกจากเขาอยู่เสมอ
ลูกพี่ลูกน้องของ อ๊อกกี้ ตัวสีเขียว ตาสีเหลือง เขาเป็นตัวโจ๊กของเรื่อง มีนิสัยค่อนข้าง บู๊ บ้าพลัง และวางแผน แต่สุดท้ายก็แพ้แก๊งแมลงสาบอยู่เสมอ
เจ้าสุนัขบลูด็อกข้างบ้านจอมโหด และเขามักจะชอบหัวเราะเยาะอ๊อกกี้
แฟนสาวของ อ๊อกกี้ ซึ่งแจ็ค และ บ๊อบ แอบชอบเธอด้วย มีลำตัวสีขาว เธอมาปรากฏตัวในฤดูกาลที่ 4 เธอมีนิสัยที่ค่อนข้างมองโลกในแง่ดี เป็นห่วงอ๊อกกี้เสมอ
น้องสาวของอ๊อกกี้ซึ่งแจ็คแอบชอบเธอ
ดิ อินเทิร์น โก๋เก๋ากับบอสเก๋ไก๋
ดิ อินเทิร์น โก๋เก๋ากับบอสเก๋ไก๋ () เป็นภาพยนตร์อเมริกันแนวตลกในปี พ.ศ. 2558 เขียนบทและกำกับโดย แนนซี เมเยอร์ส ร่วมอำนวยการสร้างโดย ซูซานน์ ฟาร์เวลล์ นำแสดงโดย รอเบิร์ต เดอ นิโร, แอนน์ แฮททาเวย์, ซูซานน์ ฟาร์เวลล์ และอดัม ดีไวน์ เข้าฉายเมื่อวันที่ 25 กันยายน พ.ศ. 2558
เบน วิทเทเกอร์ (รอเบิร์ต เดอ นิโร) ชายวัย 70 ปี ผู้ไม่ต้องการใช้ชีวิตหลังเกษียณให้หมดไปวันๆ เขาจึงมาสมัครเป็นพนักงานฝึกหัดในบริษัทเว็บไซต์ด้านแฟชั่น ซึ่งก่อตั้งและบริหาร โดย จูลส์ ออสติน (แอนน์ แฮททาเวย์) เบน ได้รับมอบหมายให้เป็นเด็กฝึกงานในทีมของ จูลส์ เจ้าของบริษัทสาวรุ่นใหม่ไฟแรงที่แทบจะไม่มีเวลาว่างเลย การได้กลับมาทำงานของเบน ทำให้เขาได้พบกับสังคมใหม่ของคนหนุ่มสาวที่เต็มไปด้วยความเร่งรีบและสะดวกสบายด้วยเทคโนโลยี แต่ เบน ยังคงเป็นผู้ใหญ่ที่โลว์เทคในสายตาของคนในออฟฟิศ เขายังคงใช้เครื่องคิดเลข นาฬิกาตั้งโต๊ะ สมุดจด โทรศัพท์รุ่นฝาพับ ซึ่งทุกอย่างแทบไม่จำเป็นเลยเพราะมันถูกบรรจุลงสมาร์ทโฟนหมดแล้ว ด้วยความยุ่งวุ่นวายในการทำงานของ จูลส์ เธอยืนกรานว่าไม่ต้องการพนักงานฝึกงานอาวุโสมาเป็นผู้ช่วยของเธอ แต่สุดท้ายเรื่องราวสุดประทับใจก็เกิดขึ้น เมื่อ เบน พยายามเข้าไปช่วยงานของจูลส์ และเข้าไปมีส่วนช่วยให้ทุกอย่างในชีวิตที่วุ่นวายของเธอราบรื่นขึ้นมา
วอร์นเนอร์ มิวสิก ไทยแลนด์
วอร์นเนอร์ มิวสิก ไทยแลนด์ () เป็นค่ายเพลงย่อยของ วอร์เนอร์มิวสิกกรุ๊ป ซึ่งเป็น 1 ใน 4 ค่ายเพลงยักษ์ใหญ่ หรือ บิ๊กโฟร์ (Big Four) โดยต้นกำเนิดมาจากการที่ วอร์เนอร์มิวสิกกรุ๊ป เข้ามาเทคโอเวอร์กิจการของ ดี-เดย์ เอ็นเทอร์เทนเมนท์ ของ วาสนา ศิลปิกุล แห่ง แว่วหวาน, เศก ศักดิ์สิทธิ์ และ ชนินทร์ โปสาภิวัฒน์ และ มูเซอร์ เรคคอร์ดส ของ ประภาส ชลศรานนท์ และศิลปินวงเฉลียงอย่างเกี๊ยง - เกียรติศักดิ์ เวทีวุฒาจารย์ และนก - ฉัตรชัย ดุริยประณีต ในต้นปี พ.ศ. 2537 ทำให้มีศิลปินบางส่วนยังคงทำเพลงกับค่ายวอร์นเนอร์ มิวสิก ไทยแลนด์ต่อไป โดยเฉพาะวงคาราบาว และ ซูซู อีกทั้งยังได้นำอัลบั้มทั้งหมดของ ดี-เดย์ เอ็นเทอร์เทนเมนท์ และ มูเซอร์ เรคคอร์ดส มาจำหน่ายใหม่อีกด้วย
ออลมูวี
ออลมูวี () หรือก่อนหน้านี้เรียก ออลมิวสิกไกด์ () เป็นฐานข้อมูลเกี่ยวกับภาพยนตร์, รายการโทรทัศน์ และ นักแสดง ปัจจุบันเว็บไซต์ออลมูวี.คอม และ ออลมูวี มีเจ้าของคือออลมีเดียเน็ทเวิร์ค
วงศ์ปรู๋
วงศ์ปรู๋ (Alangiaceae) เป็นวงศ์ขนาดเล็กของพืชดอกมีความใกล้เคียงกับวงศ์ () ประกอบด้วยพืชสกุลเดียวคือ "()" ตามระบบ AGP II วงศ์นี้ถือว่าเป็นชื่อพ้องของวงศ์ Cornaceae
อันดับเหมือดคน
อันดับเหมือดคน (Proteales) เป็นอันดับหนึ่งของพืชดอก มีสมาชิก 2–3 วงศ์
ในระบบ APG กำหนดให้มีสมาชิก 3 วงศ์ ได้แก่
ทัน
ทัน () เป็นไม้ยืนต้นชนิดหนึ่งในวงศ์อบเชย ลักษณะ ใบเป็นใบเดี่ยว เรียงสลับ กระจุกตามบริเวณปลายกิ่ง ท้องใบมีขนสั้น ๆ ขึ้นหนาแน่นโดยเฉพาะบริเวณเส้นใบ ดอกช่อ ออกตามซอกใบ ดอกย่อยจำนวนมาก กลีบรวม มี 6 กลีบ สีเหลืองแกมเขียว ผลแบบเบอร์รี ชาวลัวะใช้เปลือกต้นแช่น้ำดื่มหรือกินใบสด รักษาอาการอาหารเป็นพิษ
เพลงชาติเชโกสโลวาเกีย
เพลงชาติเชโกสโลวาเกีย ( ประกาศใช้อย่างเป็นทางการเมื่อ พ.ศ. 2461 ภายหลังจากสิ้นสุดสงครามโลกครั้งที่ 1 ประเทศเชโกสโลวาเกียได้รับการสถาปนา โดยได้นำเนื้อร้องบทแรกของเพลง"คเด โดโมฟ มูย?" และ "นาดทาโทรซาบลีซกา" (สาธารณรัฐสโลวัก) รวมเป็นเพลงเดียวกัน ในดินแดนเช็กนั้น มีกลุ่มชาติพันธุ์เยอรมัน และ ฮังการี โดยได้แปลเนื้อร้องเป็น ภาษาฮังการี และ เยอรมัน.
ภายหลังจากการสลายของเชโกสโลวาเกีย โดยแบ่งออกเป็นสาธารณรัฐเช็กและสาธารณรัฐสโลวัก ในปี พ.ศ. 2535 ยังคงใช้เนื้อร้องเดิม และ บทแรกของ"นาดทาโทรซาบลีซกา" ได้กลายมาเป็นเพลงชาติสาธารณรัฐสโลวัก.
ออสคาร์ คอร์เชลท์
ออสคาร์ คอร์เชลท์ (; 18 กันยายน ค.ศ. 1853 ในแบร์เทลส์ดอร์ฟ — 4 กรกฎาคม ค.ศ. 1940 ในไลพ์ซิก โดยบางแหล่งข้อมูลเขียนชื่อเขาอย่างไม่ถูกต้องเป็น Oscar หรือ Otto) เป็นทั้งนักเคมีชาวเยอรมันและวิศวกรผู้นำเกมกระดานหมากล้อมจากเอเชียไปยังทวีปยุโรป โดยเฉพาะอย่างยิ่งไปยังประเทศเยอรมนีและออสเตรีย
เขาเคยเป็นนักเคมีอุตสาหกรรมที่ทำงานในอุตสาหกรรมการผลิตเบียร์ และเดินทางมายังประเทศญี่ปุ่นในปี ค.ศ. 1875 โดยได้ทำการสอนที่โรงเรียนแพทย์โตเกียว ซึ่งในปีถัดไปได้รวมเข้ากับมหาวิทยาลัยโตเกียว ในปี ค.ศ. 1880 เขาได้เลิกรับตำแหน่งทางวิชาการ หลังจากนั้นเขาได้ทำงานด้านการวิเคราะห์ดินให้แก่รัฐบาลญี่ปุ่น แล้วออกจากประเทศญี่ปุ่นไปในปี ค.ศ. 1884
เขาได้เรียนรู้เกี่ยวกับเกมหมากล้อมจากฮงอินโบ ชูโฮะ เมื่อครั้งที่อยู่ในประเทศญี่ปุ่น มีรายงานว่าพวกเขาเล่นกันโดยมีการต่อหมากหกเม็ด หลังจากนั้น เขาเดินทางกลับไปอาศัยอยู่ที่ไลพ์ซิก
เขาตีพิมพ์บทความที่มีรายละเอียดชื่อ"ดัสยาปานิช-ชีเนซิสเชอชปีลโก, ไอน์คอนคูร์เรนท์เดสชัค" ที่เกี่ยวกับหมากล้อมในวารสาร"มิทไทลุนเกินเดอร์ดอยท์เชนเกเซลล์ชัฟท์ฟือร์นาทูร์อุนด์เฟอร์เคอร์คุนเดออสทาซีนส์" ในฉบับที่ 1 ของปี ค.ศ. 1880 รายงานนี้ประกอบด้วยรายละเอียดข้อคิดเห็นจากเกมแบบเชี่ยวชาญ ไม่กี่ปีต่อมาเขาได้ตีพิมพ์หนังสือโดยอิงจากบทความ"ดัส "โก"-ชปีล" ตั้งแต่ปี ค.ศ. 1884 โดยวาดบรรยายจากหลายแหล่งที่มาของญี่ปุ่น
ไซอิ๋ว ภาค 2 ศึกเทพอสูรสะท้านฟ้า
ไซอิ๋ว ภาค 2 ศึกเทพอสูรสะท้านฟ้า เป็นละครซีรีส์ของประเทศฮ่องกง เป็นนวนิยายที่ดัดแปลงมาจากไซอิ๋ว ออกอากาศทางช่อง ทีวีบี ของประเทศฮ่องกง ในปี 1998 ซึ่งเป็นภาค 2 ของเรื่อง
ทีวีอี (ประเทศอินโดนีเซีย)
ทีวีอี (สถานีโทรทัศน์เพื่อการศึกษา) เป็นสถานีโทรทัศน์ประเทศอินโดนีเซีย อยู่ภ่ายใต้การดูแลของกระทรวงการศึกษาและวัฒนธรรม ออกอากาศรายการประเภทการศึกษา สถานีทีวีอี ออกอากาศอย่างเป็นทางการในวันที่ 12 ตุลาคม ค.ศ. 2004
ปัจจุบันทีวีอี มี 2ช่อง ช่อง 1 สำหรับนักเรียนและช่อง 2 สำหรับครูผู้สอน
เทศบาลตำบลจรเข้สามพัน
เทศบาลตำบลจรเข้สามพัน เป็นองค์กรปกครองส่วนท้องถิ่น ประเภทเทศบาลตำบล ตั้งอยู่ในเขตอำเภออู่ทอง จังหวัดสุพรรณบุรี ครอบคลุมพื้นที่ตำบลจรเข้สามพันทั้งตำบล ถูกจัดตั้งขึ้นเป็นองค์การบริหารส่วนตำบล เมื่อวันที่ 2 มีนาคม พ.ศ. 2538 ต่อมาที่ประชุมสภาองค์การบริหารส่วนตำบลอู่ทองมีมติให้ยกฐานะขึ้นเป็นเทศบาลตำบลจรเข้สามพัน โดยมีผลตั้งแต่วันที่ 7 ตุลาคม พ.ศ. 2554 มีจำนวนประชากร 13,181 คน โดยเป็นเพศชาย 6,282 คน เพศหญิง 6,899 คน มีจำนวนครัวเรือนทั้งหมด 4,489 ครัวเรือน
ในปี พ.ศ. 2538 ที่ได้มีการจัดตั้งให้เป็นองค์การบริหารส่วนตำบลจรเข้สามพัน ยังไม่มีที่ทำการเป็นของตนเอง โดยใช้อาคารเอนกประสงค์ หมู่ที่ 4 เป็นที่ทำการชั่วคราว มีผู้บริหารคนแรก คือ จรูญ บุญมี ซึ่งเป็นกำนันตำบลจรเข้สามพัน ได้ดำรงตำแหน่งประธานกรรมการบริหารองค์การบริหารส่วนตำบลจรเข้สามพันโดยตำแหน่ง ในปี พ.ศ. 2546 ได้มีการก่อตั้งที่ทำการองค์การบริหารส่วนตำบลจรเข้สามพัน แห่งใหม่ ตั้งอยู่ในหมู่ที่ 4 ตำบลจรเข้สามพัน ติดกับถนนมาลัยแมน ในปี พ.ศ. 2547 ได้ย้ายจากอาคารเอนกประสงค์หมู่ที่ 4 ซึ่งเป็นที่ทำการชั่วคราว เข้าไปปฏิบัติงานในที่ทำการองค์การบริหารส่วนตำบลพันแห่งใหม่ จนถึงปัจจุบัน
ในปี พ.ศ. 2554 ได้รับการยกฐานะเป็นเทศบาลตำบลจรเข้สามพันโดยมี นายประนอม ปทุมสูติ เป็นนายกเทศมนตรีคนแรก และดำรงตำแหน่งจนถึงปัจจุบัน
แหล่งน้ำสำคัญที่ไหลผ่านเขตเทศบาลคือ คลองจรเข้สามพัน
เทศบาลตำบลจรเข้สามพันมีอาณาเขตติดต่อกับเขตปกครองแห่งอื่น ดังนี้
เทศบาลจรเข้สามพัน แบ่งเขตการปกครองเป็น 15 หมู่บ้าน ดังนี้
เส้นทางคมนาคมที่สำคัญภายในเทศบาลตำบลจรเข้สามพันมีดังนี้
สถานีคยุลฮย็อน
สถานีคยุลฮย็อน (, ) เป็นสถานีรถไฟของระบบรถไฟใต้ดินอินช็อน สาย 1 ตั้งอยู่ในเขตคเยยัง เมืองอินช็อน ประเทศเกาหลีใต้ เปิดให้บริการครั้งแรกเมื่อวันที่ 7 ธันวาคม พ.ศ. 2542
สถานีเซ็นทรัลพาร์ก (อินช็อน)
สถานีเซ็นทรัลพาร์ก () เป็นสถานีรถไฟใต้ดินอินช็อน สาย 1 ตั้งอยู่ในแขวงซงโด เขตย็อนซู
สถานีพักชน
สถานีพักชน () เป็นสถานีรถไฟใต้ดินอินช็อน สาย 1 ตั้งอยู่ในเขตคเยยัง
ฮาร์วีย์ มิลค์ ผู้ชายฉาวโลก
ฮาร์วี่ย์ มิลค์ ผู้ชายฉาวโลก () เป็นภาพยนตร์ชีวประวัติอเมริกันในปี 2008 มีเนื้อหาเกี่ยวกับ ฮาร์วีย์ มิลก์ นักต่อสู้เพื่อสิทธิชาวรักร่วมเพศ และเป็นชายที่ประกาศตัวว่าเป็นรักร่วมเพศคนแรกที่ได้รับเลือกให้เป็นเทศมนตรีของซานฟรานซิสโก กำกับโดย กัส แวน แซงต์ และเขียนบทโดย ดัสติน แลนซ์ แบล็ค นำแสดงโดย ฌอน เพนน์ เป็น มิลค์ และ จอช โบรลิน เป็น แดน ไวท์ นักการเมืองที่ลอบสังหารมิลค์ ภาพยนตร์เรื่องนี้ได้รับเสียงตอบรับอย่างมากและได้รับรางวัลมากมายจากนักวิจารณ์ภาพยนตร์และสมาคม ท้ายที่สุดได้รับการเสนอชื่อเข้าชิงรางวัลออสการ์ 8 สาขา ซึ่งรวมถึงเข้าชิงสาขาภาพยนตร์ยอดเยี่ยมอีกด้วย แต่ชนะรางวัลทั้งหมด 2 สาขา ได้แก่ สาขานักแสดงนำชายยอดเยี่ยม ในบทบาทนำของเพนน์ และสาขาบทภาพยนตร์ดั้งเดิมยอดเยี่ยม ของแบล็ค
ฮาร์วี่ มิลค์ (ฌอน เพนน์) นักต่อสู้เพื่อสิทธิชาวรักร่วมเพศ และเป็นชายที่ประกาศตัวว่าเป็นรักร่วมเพศคนแรกที่ได้รับเลือกให้เป็นเทศมนตรีของซานฟรานซิสโก การต่อสู้เพื่อสิทธิของชาวรักร่วมเพศของมิลค์ได้พลิกโฉมหน้าประวัติศาสตร์ครั้งสำคัญของอเมริกา เป็นต้นกล้าสำคัญในการต่อสู้จนนำมาสู่การเป็นที่ยอมรับ และการกล้าเปิดเผยตัวเองมากขึ้นในปัจจุบัน ที่กระจายไปทั่วโลก จนนิตยสารไทม์ยกให้เขาเป็นหนึ่งในร้อยบุคคลสำคัญของโลกแห่งศตวรรษ แต่หลังจากดำรงตำแหน่งทางการเมืองมาระยะหนึ่ง มิลด์ได้มีเรื่องบาดหมางกับ แดน ไวท์ (จอช โบรลิน) คู่แข่งทางการเมืองที่เกลียดเกย์ ทำให้มิลค์ถูกไวท์ยิงในระยะเผาขน พร้อมกับนายกเทศมนตรีซานฟรานซิสโก วิกเตอร์ การ์เบอร์
ในปี 1978 หลังจากไวท์ถูกนำตัวขึ้นศาล ไวท์สามารถรอดพ้นโทษฆ่าคนตายโดยเจตนาและไตร่ตรองไว้ก่อน ได้ด้วยข้อแก้ต่างว่าวิกลจริตชั่วขณะ อันเนื่องมาจากความซึมเศร้า ทำให้โทษเหลือเพียงฆ่าคนตายโดยไม่เจตนา และให้ไวท์จำคุก 7 ปี จิตแพทย์ที่ให้การบอกว่า ไวท์มีอาการซึมเศร้าหนักเนื่องจากชอบกินโค้กและขนมทวิงกี้ จนเกิดความไม่พอใจแก่ชุมชนชาวเกย์ในซานฟรานซิสโก และนำไปสู่การจลาจลครั้งใหญ่ที่เรียกว่า "White Night Riots" เมื่อพ้นโทษออกมา ไวท์ต้องย้ายเมืองหนีและตัดสินใจฆ่าตัวตายด้วยก๊าซคาร์บอนไดออกไซด์ในโรงรถปี 1985
โรตีปราตา
โรตีปราตา (Roti prata) เป็นโรตีที่เป็นแผ่นแบน กินกับแกงเนื้อหรือแกงผัก เป็นที่นิยมในมาเลเซียและสิงคโปร์ บางครั้งใส่เนยแข็ง หัวหอม กล้วย ถั่วแดง ช็อกโกแลต เห็ด หรือไข่ อาหารลักษณะคล้ายกันนี้ในมาเลเซียเรียกโรตีจาไน
การปรุงโรตีปราตาจะทำแป้งเป็นแผ่นแบน ปรุงสุกบนกระทะเหล็กแบน เครื่องปรุงอื่น เช่นเนื้อสัตว์ หัวหอม และไข่ เนยแข็ง กล้วย บะหมี่กึ่งสำเร็จรูป จะเติมลงบนแป้งโดระหว่างการปรุง กินกับแกงปลาหรือแกงไก่ บางคนกินกับน้ำตาล
วอนดัช
วอนดัช () เป็นบริษัทอนุญาตข้ามชาติของอเมริกันที่ได้รับการตั้งชื่อตามเคนนี ฮาวเวิร์ด หรือที่รู้จักในชื่อ วอน ดัช เป็นทั้งศิลปินและนักทำลวดลายบนตัวรถของคณะคัสตอมคัลเจอร์ ภายหลังจากการเสียชีวิตของฮาวเวิร์ดในปี ค.ศ. 1992 ลูกสาวของเขาก็ขายชื่อวอนดัชให้แก่ไมเคิล คาสเซิล และโรเบิร์ต วอน แบรนด์เสื้อผ้านี้ได้รับความนิยมในสหรัฐอเมริกา และได้รับการดึงดูดความสนใจจากบุคคลที่มีชื่อเสียง เช่น มาดอนนา, บริตนีย์ สเปียส์, จัสติน ทิมเบอร์เลก รวมถึงในยุคต่อมา ซึ่งได้แก่ แอชตัน คุชเชอร์ และอีริก เชิร์ช
นักออกแบบชาวฝรั่งเศสชื่อกรีสต์ โอดีซ์เย เป็นผู้ช่วยให้แบรนด์นี้ติดตลาด และอำลาจากไปในปี ค.ศ. 2004 จากนั้น บริษัทนี้ถูกซื้อต่อในปี ค.ศ. 2009 โดยบริษัท กรุ๊ปโรเยอร์ จำกัด ผ่านบริษัท โรเยอร์แบรนด์อินเตอร์เนชันแนล จำกัด ซึ่งเป็นบริษัทย่อยที่ประเทศลักเซมเบิร์ก บริษัท กรุ๊ปโรเยอร์ จำกัด ยังเป็นผู้จัดจำหน่ายรองเท้าที่ใหญ่ที่สุดในทวีปยุโรป และทำการกระจายให้แก่แบรนด์ เช่น คอนเวิร์ส, นิวบาลานซ์ และชาร์ลส์ จูร์ดอง
ยี่ห้อวอนดัชมีผู้รับใบอนุญาต ทั้งในสหรัฐอเมริกา, ทวีปยุโรป, ประเทศไทย, มาเลเซีย, สิงคโปร์, จีน, ฟิลิปปินส์ และบราซิล โดยเครื่องหมายการค้านี้มีสำนักงานใหญ่อยู่ในลอสแอนเจลิสสำหรับทุกการตลาด, โซเชียลมีเดีย และกิจกรรมของสะสมที่ได้รับการอนุมัติ รวมถึงในประเทศลักเซมเบิร์กสำหรับการพัฒนาเพื่อออกใบอนุญาต, การคุ้มครองเครื่องหมายการค้า ตลอดจนการบริหารแบรนด์ระดับโลก โดยมีกรรมการผู้จัดการคือโอลิเวีย เมอร์ซิเออร์, ผู้อำนวยการบริหารคือแกรี กรีน, ผู้จัดการโซเชียลมีเดียคือคาริน เอ็คลุนด์ และผู้อำนวยการฝ่ายศิลป์คือเอ็ดการ์ มูโญซ
พระองค์เจ้านโรดม มารี รณฤทธิ์
พระองค์เจ้านโรดม มารี รณฤทธิ์ (สกุลเดิม: เอง; 21 ธันวาคม พ.ศ. 2491) เป็นนักการเมืองชาวกัมพูชา อดีตพระชายาในสมเด็จกรมพระนโรดม รณฤทธิ์ และอดีตนายิกาสภากาชาดกัมพูชา (พ.ศ. 2537-2541)
พระองค์เจ้านโรดม มารี รณฤทธิ์ มีนามเดิมว่า เอง มารี (Eng Marie) เป็นธิดาคนโตจากทั้งหมดเก้าคนของเอง เมียะฮ์ (Eng Meas) ข้าราชการกระทรวงมหาดไทยผู้มีเชื้อสายจีน กับมารดาชื่อ ซาราห์ เฮย์ (Sarah Hay) มุสลิมเชื้อสายจาม ส่วนเอง โรลังด์ (Roland Eng) หนึ่งในพี่น้องของพระองค์ เคยเป็นเอกอัครราชทูตประจำประเทศไทยและสหรัฐอเมริกา
สมเด็จกรมพระนโรดม รณฤทธิ์ และเอง มารี พบกันครั้งแรกช่วงปี พ.ศ. 2511 และทั้งสองได้เสกสมรสกันในเดือนกันยายนปีเดียวกันนั้นภายในพระราชวัง มีพระโอรสธิดาด้วยกัน 3 พระองค์ ได้แก่
กระทั่งปลายปี พ.ศ. 2549 พระองค์เจ้านโรดม มารี รณฤทธิ์ได้แยกกันอยู่และทรงฟ้องหย่าสมเด็จกรมพระนโรดม รณฤทธิ์ เนื่องจากพระสวามีทรงมีความสัมพันธ์กับอุก พัลลา ซึ่งเป็นนางรำ จนกระทั่งการฟ้องหย่าสิ้นสุดในเดือนมิถุนายน พ.ศ. 2553
อิฟไอเนเวอร์ซียัวร์เฟซอะเกน
"อิฟไอเนเวอร์ซียัวร์เฟซอะเกน" () เป็นเพลงของวงดนตรีป็อปร็อกอเมริกัน มารูนไฟฟ์ จากสตูดิโออัลบั้ม "อิตโวนต์บีซูนบีฟอร์ลอง" (2007) รุ่นจำหน่ายซ้ำ จำหน่ายเมื่อเดือนมิถุนายน ค.ศ. 2008 และยังรวมอยู่ในอัลบั้ม "กูดเกิร์ลกอนแบด" (2007) รุ่นจำหน่ายซ้ำของริอานนาด้วย เดิมเพลงฉบับเดิมถูกบรรจุในอัลบั้มรุ่นแรกแต่ไม่มีริอานนาร้องด้วย เพลงแต่งโดยสมาชิกวง แอดัม เลอวีน และเจมส์ วาเลนไทน์ ผลิตเพลงโดยคริสโตเฟอร์ "ทริกกี" สจ๊วต ไมก์ เอลิซอนโด มาร์ก เอ็นเดิร์ต มาร์ก "สไปก์" สเตนต์ และมารูนไฟฟ์ เพลงออกจำหน่ายเป็นอีพีในประเทศออสเตรเลียในวันที่ 22 พฤษภาคม ค.ศ. 2007 และเป็นซิงเกิลทางการในวันที่ 2 พฤษภาคม ค.ศ. 2008 ในสหรัฐอเมริกา
"อิฟไอเนเวอร์ซียัวร์เฟซอะเกน" เดิมตั้งใจจะร้องคู่กับเจเน็ต แจ็กสัน และอยู่ในอัลบั้ม"ดิสซิปพลิน" แต่เกิดปัญหาด้านค่ายเพลง หลังจากนั้น การร่วมมือกับริอานนาเกิดเป็นผลประโยชน์เมื่อเลอวีนขอให้เพิ่มเสียงร้องของเธอในเพลงฉบับรีมิกซ์ และเธอตอบตกลง "อิฟไอเนเวอร์ซียัวร์เฟซอะเกน" เป็นเพลงป็อปและอาร์แอนด์บีที่มีเครื่องดนตรีเป็นเครื่องสังเคราะห์เสียงและกีตาร์ เพลงได้รับการตอบรับแบบคละกันจากนักวิจารณ์เพลง บางคนยกย่องตัวเพลงแต่ตำหนิเสียงร้องของเลอวีนและริอานนา มิวสิกวิดีโอเพลงกำกับโดยแอนโทนี แมนด์เลอร์ และถ่ายทำในเวทีเก็บเสียงในคาสเตก รัฐแคลิฟอร์เนีย แนวคิดของวิดีโอคือ "กามารมณ์แบบหรูหรา" (high-end erotica)
มังกรหยก ภาค 1 (ภาพยนตร์)
มังกรหยก ภาค 1 () ภาพยนตร์จีน กำลังภายใน ที่สร้างจากนวนิยายสุดคลาสสิคของ กิมย้ง โดย ชอว์บราเดอร์ส จากฝีมือการกำกับของ จางเชอะ ออกฉายครั้งแรกเมื่อวันที่ 30 กรกฎาคม 2520 นำแสดงโดย ฟู่เซิง และ เถียนหนิว
เมื่อภาพยนตร์เรื่องนี้ออกฉายปรากฏว่าประสบความสำเร็จเป็นอย่างมากทางผู้สร้างอย่าง ชอว์บราเดอร์ส จึงได้สร้าง มังกรหยก ภาค 2 ตามออกมาในปี 2521
วอลเลย์บอลหญิงทีมชาติเกาหลีเหนือ
วอลเลย์บอลหญิงทีมชาติเกาหลีเหนือ () เป็นตัวแทนของประเทศเกาหลีเหนือในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้เคยได้เหรียญทองแดงในการแข่งขันวอลเลย์บอลหญิงชิงแชมป์โลก 1970 และโอลิมปิกฤดูร้อน 1972
ชนะเลิศ   รองชนะเลิศ   อันดับที่ 3   อันดับที่ 4
ดาร์กเวฟ
ดาร์กเวฟ () เป็นแนวเพลงที่เกิดขึ้นในช่วงปลายคริสต์ทศวรรษ 1970 มีดนตรีนิวเวฟและโพสต์พังก์เป็นพื้นฐานหลัก ดาร์กเวฟจะมีเนื้อร้องที่เป็นความมืด ใคร่ครวญและมีโทนเสียงที่เป็นความเศร้าโศกแบบเบา ๆ ในการร้องของวงดนตรีบางวงในคริสต์ทศวรรษ 1980 ได้รับการพัฒนาและกลายเป็นวัฒนธรรมเป็นหลักในยุโรป นอกจากนี้ดาร์กเวฟยังมีชื่อเรียกอื่นว่า "เวฟเวอส์" (wavers) หรือ "ดาร์กเวฟเวอส์" (dark wavers) ในบางประเทศเช่นเยอรมนี มักได้รวมถึงแฟนเพลงกอทิกร็อกด้วย (หรือเรียกว่า "แทรดกอทส์")
ไมล์จักรยาน
ไมล์จักรยาน () เป็นอุปกรณ์ประมวลผลและแสดงผลความเร็วกับระยะทางที่ผ่านไประหว่างการขับขี่จักรยาน เปรียบเทียบได้กับมาตรวัดความเร็วกับมาตรระยะทางบนแผงหน้าปัดรถยนต์
ไมล์จักรยานมีส่วนประกอบสองชิ้นหลักคือ หัวไมล์ ซึ่งติดตั้งไว้บนแฮนด์จักรยาน ทำหน้าที่คำนวณและแสดงผลแก่ผู้ใช้ผ่านหน้าจอ และส่วนหัววัด ซึ่งติดตั้งใกล้กับล้อ ทำหน้าที่วัดรอบการหมุน โดยสองส่วนจะเชื่อมต่อกันด้วยสายไฟหรือสัญญาณวิทยุ
ส่วนหัววัด จะประกอบด้วยรีดสวิตช์ ขดลวด หรืออุปกรณ์วัดฮอลล์เอฟเฟกต์ ติดตั้งอยู่บนโครงรถส่วนตะเกียบล้อหน้าหรือล้อหลัง พร้อมกับแม่เหล็กซึ่งติดตั้งอยู่บนซี่ล้อ เมื่อล้อหมุนครบ 1 รอบ แม่เหล็กจะเคลื่อนผ่านหัววัด 1 ครั้ง ซึ่งหัววัดจะส่งสัญญาณไปยังส่วนหัวไมล์ เพื่อทำการคำนวณระยะทางและความเร็วต่อไป
ส่วนหัวไมล์ จะประกอบด้วยไมโครคอนโทรลเลอร์ หน้าจอแสดงผล (มักเป็นแบบผลึกเหลว) ปุ่มตั้งค่า และแบตเตอรี่ อยู่รวมกันบนในตัวเรือนขนาดเล็ก ติดตั้งไว้บนแฮนด์จักรยาน โดยจะรับสัญญาณจากส่วนหัววัดผ่านทางสายหรือคลื่นวิทยุ
เมื่อหัวไมล์ได้รับสัญญาณจังหวะที่ล้อหมุนครบรอบ ไมโครคอนโทรลเลอร์จะทำการคำนวณระยะทาง โดยนับจำนวนรอบที่ล้อหมุนไปทั้งหมด คูณกับระยะทางที่เคลื่อนไปได้ในหนึ่งรอบการหมุน (ซึ่งคิดจากเส้นผ่านศูนย์กลางของล้อ คูณค่าพาย) ส่วนความเร็ว จะคำนวณจากการจับเวลาที่ใช้ในการหมุนล้อครบแต่ละรอบ ก่อนจะนำมาหารระยะทางที่เคลื่อนไปได้ในหนึ่งรอบการหมุน แล้วจึงแปลงหน่วย ก่อนจะแสดงผลค่าทั้งสองออกทางหน้าจอ
หัวไมล์บางรุ่น อาจจะมีการแสดงผลข้อมูลอื่นเพิ่มเติมบนหน้าจอด้วย เช่นนาฬิกาแสดงเวลา ปฏิทินแสดงวันที่ หรืออุณหภูมิ
เนื่องจากระยะทางที่จักรยานเคลื่อนไปได้ในการหมุนล้อ 1 รอบ จะขึ้นอยู่กับเส้นผ่านศูนย์กลางของล้อ เมื่อนำไมล์จักรยานมาติดตั้งใหม่ จึงต้องทำการตั้งค่าขนาดเส้นผ่าศูนย์กลางของล้อที่ใช้ให้ถูกต้องก่อนเสมอ และอาจต้องตั้งค่าหน่วยระยะทาง (กิโลเมตรหรือไมล์) กับนาฬิกาและวันที่เพิ่มเติมขึ้นมา
ส่วนการปรับแต่งการวัดระยะทางให้มีความแม่นยำสูงขึ้น จะทำได้โดยการขี่จักรยานผ่านเส้นทางที่ทราบระยะทางแน่นอน และทำการเทียบระยะที่ตัวไมล์วัดมาได้กับระยะทางจริง ก่อนจะแก้ไขการตั้งค่าบนตัวไมล์เพื่อชดเชยอัตราส่วนที่คลาดเคลื่อน
โรงเรียนวัดรางบัว
โรงเรียนวัดรางบัว เป็น โรงเรียนรัฐบาล ในสังกัดสำนักงานเขตพื้นที่การศึกษามัธยมศึกษา เขต 1 ประเภทโรงเรียนมัธยมศึกษาขนาดกลาง ซึ่งเปิดสอนในระดับชั้น ม.ต้น และ ม.ปลาย ตั้งอยู่ที่ แขวงบางหว้า เขตภาษีเจริญ กรุงเทพมหานคร
โรงเรียนวัดรางบัว ก่อตั้งเมื่อวันที่ 5 พฤศจิกายน พ.ศ. 2446 โดยพระสมุห์ศุข มาศกุล เป็นผู้ก่อตั้ง และนายอุ่น วรสัมปูรณะ เป็นครูใหญ่คนแรกของโรงเรียน โดยอาศัยศาลาเล็กบริเวณวัดรางบัว เป็นที่ทำการสอน ซึ่งขณะนั้นรับเฉพาะนักเรียนชายล้วน มีจำนวนนักเรียนจำนวน 44 คน ในปี พ.ศ. 2477 โรงเรียนได้เปลี่ยนฐานะจากโรงเรียนประถมศึกษา เป็นโรงเรียนมัธยมศึกษาตอนต้นโดยเริ่มจากชั้น ม.1 และเป็นโรงเรียนสหศึกษา ตั้งแต่ปี พ.ศ. 2480
ปัจจุบันโรงเรียนมีเนื้อที่ 12 ไร่ 59 ตารางวา เป็นโรงเรียนขนาดใหญ่ประเภทสหศึกษา สังกัดสำนักงานเขตพื้นที่การศึกษามัธยมศึกษา เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ รับนักเรียนเข้าศึกษาตั้งแต่ชั้น ม.1-6 โรงเรียนได้รับการพัฒนาอย่างรวดเร็วและต่อเนื่องมีชื่อเสียงเป็นที่ยอมรับของประชาชนทั่วไป และผลิตนักเรียนไปหลายรุ่นมีศิษย์เก่าได้ศึกษาต่อและประสบผลสำเร็จในชีวิตและมีหน้าที่การงานเป็นจำนวนมาก
ตราสัญลักษณ์ประจำโรงเรียน
ประกอบด้วยส่วนประกอบต่าง ๆ ซึ่งแต่ละส่วนมีความหมายดังนี้
ดอกบัว หมายถึง
สัญลักษณ์ของคนดี พร้อมที่จะรับแสงสว่างแห่งธรรมคือคำสั่งสอน
คบเพลิง หมายถึง
เปรียบประดุจปัญญา
ทอรัศมีสว่างไปโดยรอบ หมายถึง
บ่อเกิดแห่งพลังความรู้ ความประพฤติดี มีใจสะอาด
ปรัชญา
"ทกาปิ มุตตํว สิยา รวินฺทํ" พึงทำตัวเหมือนบัวพ้นน้ำ
อักษรย่อโรงเรียน
ว.ร.
ว ความหมาย คือ "วินัย ว่องไวในความรู้"
ร ความหมาย คือ "รักเกียรติ รักชาติ รักสถาบัน"
สีประจำโรงเรียน
ดอกไม้ประจำโรงเรียน
ดอกบัว หมายถึง เป็นสัญลักษณ์ของคนดี พร้อมที่จะรับแสงสว่างแห่งธรรม คือ คำสั่งสอน
เพลงประจำโรงเรียน
เพลงมาร์ชโรงเรียนวัดรางบัว
พระประจำโรงเรียน
พระพุทธปัญญาประทาน (สมเด็จพระญาณสังวร สมเด็จพระสังฆราช พระราชทานนาม)
เบเลเน
เบเลเน () เป็นเมืองในจังหวัดเพลเวน ทางตอนเหนือของประเทศบัลแกเรีย เมืองตั้งอยู่ฝั่งขวาของแม่น้ำดานูบใกล้กับเมืองสวีชตอฟ ในปี ค.ศ. 2009 มีประชากรทั้งหมด 8,905 คน ประชากรส่วนใหญ่เป็นชาวโรมันคาทอลิก
เบเลเนมีเมืองพี่น้อง ดังนี้
สนธิสัญญาสี่อำนาจ
สนธิสัญญาสี่อำนาจ () เป็นสนธิสัญญาระหว่าง สหรัฐอเมริกา, สหราชอาณาจักร, ฝรั่งเศส และ ญี่ปุ่น ลงนามระหว่างการประชุมทหารเรือวอชิงตัน ในวันที่ 13 ธันวาคม 1921
ภายใต้สนธิสัญญานี้ ภาคีสมาชิกได้ตกลงที่จะรักษาสภาพการณ์ของภาคพื้นแปซิฟิก ณ ขณะนั้น ไม่ให้เปลี่ยนแปลงไปจากที่เป็นอยู่ โดยการยอมรับอำนาจเหนือดินแดนแปซิฟิกของชาติสมาชิกสัญญา และแต่ละชาติจะไม่แสวงหาหรือขยายดินแดนเพิ่มเติมอีก และจะปรึกษาหารือกันทุกครั้งเมื่อมีกรณีข้อพิพาทด้านดินแดน อย่างไรก็ตาม ผลลัพธ์หลักของสนธิสัญญาฉบับนี้ คือการยุติลงของพันธมิตรอังกฤษ-ญี่ปุ่นในปี 1923
สถานีรถไฟคิตะเซ็นจู
สถานีรถไฟคิตะเซ็นจู () เป็นสถานีรถไฟในแขวงอะดะชิ กรุงโตเกียว มีผู้ใช้บริการโตเกียวเมโทรมากเป็นอันดับ 3 และมีผู้ใช้บริการรถไฟของ JR ตะวันออกมากเป็นอันดับ 10
สถานีรถไฟคิตะเซ็นจูให้บริการรถไฟในห้าเส้นทาง ได้แก่
ชานชาลา 1 ถึง 4 ตั้งอยู่ที่ชั้นหนึ่ง และชานชาลา 5 ถึง 7 ตั้งอยู่ที่ชั้นสาม
ลอว์โซน
ลอว์โซน () บางครั้งเรียก กรดเฮนโนแทนนิก (hennotannic acid) มีชื่อทางเคมีว่า 2-ไฮดรอกซี-1,4-แนฟโทควิโนน (2-hydroxy-1,4-naphthoquinone) เป็นสีย้อมสีส้มแดง พบในใบของเทียนกิ่งขาว ("Lawsonia inermis") และในดอกของผักตบชวา ("Eichhornia crassipes") ใช้สารสกัดจากเทียนกิ่งขาวที่มีลอว์โซนเป็นสีย้อมผมและผิวหนังมานานกว่า 5000 ปี ลอว์โซนจะทำปฏิกิริยากับโปรตีนเช่น เกราทิน ในผิวหนังและผม โดยกระบวนการที่เรียกว่า Michael addition ทำให้สีย้อมติดทนจนกว่าจะถูกเช็ดออก ลอว์โซนสามารถดูดซึมรังสียูวี และสารสกัดมีประสิทธิภาพในการเป็นสารกันแดด ในทางเคมี ลอว์โซนมีความคล้ายจักโลนที่พบในวอลนัท
แนฟโทควิโนน ลอว์โซนเมทิลเอสเทอร์ และ methylene-3,3'-bilawsone เป็นสารออกฤทธิ์ในใบของพืชชนิด "Impatiens balsamina"
สถานีกู่เฉิง
สถานีกู่เฉิง (; หมายเลขสถานี ) เป็นสถานีรถไฟใต้ดินแห่งหนึ่งของระบบรถไฟใต้ดินปักกิ่ง สาย 1 ตั้งอยู่ในเขตฉือจิ่งชาน ปักกิ่ง ประเทศจีน
ผักปลาบ
ผักปลาบ (; ) เป็นพืชชนิดหนึ่งในวงศ์ผักปลาบ เป็นไม้ล้มลุกอายุปีเดียว ลำต้นทอดเลื้อย มีขนนุ่ม ก้านใบแผ่เป็นกาบ ดอกออกเป็นช่อที่ปลายยอด สีฟ้าอ่อน ผลเป็นรูปรี เมล็ดใหญ่ ผิวขรุขระ ทั้งต้นเป็นยาเจริญอาหาร ยาระบาย
สึกุบะเอ็กซเพรส
สึกุบะเอ็กซเพรส () หรือ TX เป็นสายรถไฟที่เชื่อมระหว่างสถานีรถไฟอะกิฮะบะระในกรุงโตเกียว กับสถานีรถไฟสึกุบะในจังหวัดอิบะระกิ ประเทศญี่ปุ่น
สถานีที่จอดแทนด้วยเครื่องหมาย "●" และไม่จอดแทนด้วยเครื่องหมาย "-"
ยศทหารกองทัพสาธารณรัฐจีน
ตารางข้างล่างต่อไปนี้คือข้อมูลเกี่ยวกับยศทหารของกองทัพสาธารณรัฐจีน ตั้งแต่ ค.ศ. 1928.
Golden Time นาทีชีวิต
Golden Time นาทีชีวิต () เป็นละครโทรทัศน์ของประเทศเกาหลีใต้ แนวแพทย์ละคร นำแสดงโดย อี ซ็อน-คยุน, ฮวัง จ็อง-อึม, อี ซ็อง-มิน และ ซง ซ็อน-มีออกอากาศผ่าน บริษัทกระจายเสียงและแพร่ภาพมุนฮวา ในวันที่ 9 กรกฎาคม ถึง 25 กันยายน 2555 ทุกวันจันทร์และวันอังคาร เวลา 21.55 จำนวน 23 ตอน สำหรับประเทศไทยออกอากาศทางช่องเวิร์คพอยท์ ทุกวันพุธถึงศุกร์ เวลา 21.30 - 23.00 น.
เมื่อชีวิตของผู้ป่วยแขวนบนเส้นด้าย ความเป็นความตายอยู่แค่คืบ ทักษะฝีมือความชำนาญการอันเป็นเลิศ ประสานกับเวลาที่เหมาะเหม็ง สามารถพลิกผันชีวิตของคนได้ เรื่องราวแพทย์ฝึกหัด (อินเทิร์น) ในห้องฉุกเฉินโดยที่ หนุ่มนักเรียนแพทย์ หลังจากจบจากโรงเรียนแพทย์เขาได้เข้าไปทำงานในโรงพยาบาลแพทย์แผนตะวันออก เพื่อต้องการที่จะทำงานสบายๆ และได้รายได้ดี แต่หลังจากที่เขาได้ไปขึ้นเวรแทนรุ่นพี่ที่โรงพยาบาลแห่งหนึ่ง คืนนั้นมีเคสฉุกเฉินซึ่งเหตุการณ์นั้นเป็นจุดเริ่มต้นที่ทำให้หนุ่มนักเรียนแพทย์เปลี่ยนแนวคิดและเปลี่ยนการดำเนินชีวิตของเขาไปจากเดิมอย่างสิ้นเชิง
โรงเรียนวชิรธรรมโศภิต
โรงเรียนวชิรธรรมโศภิต เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษาประเภทโรงเรียนมัธยมศึกษาขนาดกลาง ซึ่งเปิดสอนในระดับชั้นมัธยมศึกษาตอนต้นและตอนปลาย ตั้งอยู่ที่ตำบลบางครก อำเภอบ้านแหลม จังหวัดเพชรบุรี
โรงเรียนวชิรธรรมโศภิต ก่อตั้งขึ้นเมื่อวันที่ 11 มีนาคม พ.ศ. 2520 พระครูวชิรธรรมโศภิต (อดีตเจ้าอาวาสวัดปากคลอง) และเจ้าคณะอำเภอบ้านแหลม ได้มอบที่ดินของวัดปากคลองจำนวนทั้งสิ้น 35 ไร่ ในการจัดตั้งโรงเรียน ดังนั้นทางอำเภอบ้านแหลมและประชาชนในพื้นที่ จึงเสนอขอให้ชื่อโรงเรียนว่า "โรงเรียนวชิรธรรมโศภิต" ตามสมณศักดิ์ของท่านพระครูวชิรธรรมโศภิต ทั้งนี้เพื่อเป็นอนุสรณ์แก่อนุชนรุ่นหลังและเพื่อเป็นการประกาศเกียรติคุณของท่านที่ได้ประกอบคุณความดีไว้ ณ โรงเรียนแห่งนี้
โดยได้เปิดรับนักเรียนชั้นมัธยมศึกษาปีที่ 1 (ม.ศ. 1) จำนวน 2 ห้องเรียน รวม 90 คน เปิดเรียนครั้งแรกที่อาคาร 1 (ศุทธาลัยอุทิศ) บริเวณภายในวัดปากคลองเมื่อวันที่ 2 มิถุนายน พ.ศ. 2520
วันที่ 24 กันยายน พ.ศ. 2522 ได้ย้ายนักเรียนทั้งหมดจากอาคาร 1 (ศุทธาลัยอุทิศ) บริเวณโรงเรียนวัดปากคลอง มาเรียนที่อาคารชั่วคราวของโรงเรียน
วันที่ 23 กรกฎาคม พ.ศ. 2523 ได้ย้ายนักเรียนทั้งหมดจากอาคารชั่วคราวมาเรียนที่อาคารเรียนถาวร (แบบ ๑๐๖ ต.) และในวันที่ 16 พฤษภาคม พ.ศ. 2537 โรงเรียนได้เริ่มรับนักเรียนชั้นมัธยมศึกษาตอนปลายเป็นรุ่นแรกจนถึงปัจจุบัน
Bitch (การดูถูก)
คำว่า bitch ในภาษาอังกฤษ มีความหมายตรงตัวคือสุนัขเพศเมีย ใช้เป็นคำสแลงหยาบคายหมายถึงบุคคล มักหมายถึงผู้หญิงที่มีนิสัยก้าวร้าว ไม่มีเหตุผล มุ่งร้าย ชอบบงการ ก้าวก่ายอย่างหยาบคาย เมื่อใช้กับผู้ชาย "bitch" มีความหมายว่าผู้ใต้บังคับบัญชาหรือลูกน้อง
คำนี้เดิมใช้เป็นคำหยาบคาย มีบันทึกไว้ในคริสต์ศตวรรษที่ 14 ใช้หมายถึงความต้องการทางเพศอย่างสูงของผู้หญิง เทียบกับสุนัขติดสัด ขอบเขตของความหมายขยายกว้างขึ้นในสมัยใหม่ ในบริบทของลัทธิสตรี คำนี้สามารถหมายถึงผู้หญิงที่แข็งแรงหรือกล้าแสดงออก
คำว่า "bitch" เป็นหนึ่งในคำสบถที่ถูกใช้มากที่สุด ดร.ทิโมธี เจย์ กล่าวว่า "คำต้องห้ามมีมากกว่า 70 คำ" แต่เวลาส่วนใหญ่ร้อยละ 80 จะมีคำสิบคำที่ถูกใช้บ่อย และคำว่า bitch เป็นหนึ่งในสิบคำนั้น
รายการแหล่งมรดกโลกในประเทศสิงคโปร์
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศสิงคโปร์ทั้งสิ้น 1 แหล่ง